شەوی رابردوو چی لە نێوان یەكێتی و پارتیدا رویدا؟كاندیدە نوێیەكانی پۆستی پارێزگاری كەركوك یارییەكەیان تێكدا\nشەوی رابردوو چی لە نێوان یەكێتی و پارتیدا رویدا؟\nكاندیدە نوێیەكانی پۆستی پارێزگاری كەركوك یارییەكەیان تێكدا\nكەركوك/هەڵبژاردنەكانی 2013ی پەرلەمانی عیراق/ لایەنگرانی یەكێتیی نیشتیمانیی كوردستان ئاهەنگی سەركەوتن دەگێڕن فۆتۆ: ئاژانسی میترۆگرافی\nتا ئێوارەی دوێنێ دووشەممە پەیوەندی نێوان پارتی و یەكێتی بەباشی دەڕۆیشت بۆ بەشداریكردن لە هەڵبژاردنی نێچیرڤان بارزانی بۆ سەرۆكی هەرێم. بەڵام لەپڕ یارییەكە تێكچوو، كاتێك ناوی چەند كاندیدێكی نوێ بۆ پۆستی پارێزگاری كەركوك ئاراستەی پارتی كرا، لەشوێنی فەرەیدون عەبدولقادر، كە بەپێی راگەیەنراوی وتەبێژی پارتی رێكەوتنی كۆتایی لەسەر كرابوو.\nئەمڕۆ سێشەممە 28ی ئایار، دوای سێ رێككەوتن و حەوت مانگ گفتوگۆ، پەیوەندی نێوان ئەو دوو حزبە چووە قۆناغێكی ترەوە، كە رەنگە كاریگەری لەسەر پرۆسەی پێكهێنانی حكومەتی هەرێم هەبێت. ئەوەش كاتێك رویدا یەكێتی بایكۆتی هەڵبژاردنی سەرۆكی هەرێمیان كرد، كە بەپێی رێككەوتنی هەردولایان نێچیرڤان بارزانی تاكە كاندیدیان بوو.\nشەوی رابردوو چی روویدا؟\nیەكێتیی نیشتیمانیی كوردستان چەند رۆژێكە لە كۆبونەوە و گفتوگۆی چڕدایە، بۆ پرسی هەڵبژاردنی سەرۆكی هەرێم، بەڵام ناكۆكی نێوانیان وایكرد نەگەنە رێككەوتنی كۆتایی لەسەر چۆنیەتی بەشداریكردنیان لە دانیشتنی پەرلەمان.\nسەرچاوەیەك لە مەكتەبی سیاسی یەكێتی، بە (كەركوك ناو)ی وت "بۆچونی زاڵ لە سەركردایەتی یەكێتی ئەوە بوو یەكێتی چی دەستدەكەوێت لە دەنگدان بە نێچیرڤان بارزانی، بۆچی پارتی ئامادەنییە لە بەرامبەر دەنگدان بە نێچیرڤان بارزانی كاندیدی یەكێتی بۆ پۆستی پارێزگار قبوڵبكات؟".\n"ئەم بۆچونە تادەهات لەنێو سەركردایەتی و ئەندامانی یەكێتیش زیاتر دەبوو. بەڵام بەشێك لە سەركردایەتی یەكێتی باوەڕیان وابوو حزبەكەیان پابەندبێت بە واژۆی كۆسرەت رەسوڵ لەگەڵ نێچیرڤان بارزانی و هەروەها رێككەوتنە زارەكییەكەی لەگەڵ مەسعود بارزانی"، سەرچاوەكە زیاتر وتی "تا ئێوارەی دوێنێ دووشەممە 27ی ئایار بڕیاربوو یەكێتی رازی بێت بە كاندیدكردنی فەرەیدون عەبدولقادر بۆ پۆستی پارێزگاری كەركوك بەپێی لێكتێگەیشتنی بارزانی و كۆسرەت رەسوڵ".\nهەولێر/28ی ئایاری 2019/ دانیشتنی په‌رله‌مانی كوردستان بۆ هه‌ڵبژاردنی سه‌رۆكی هه‌رێمی كوردستان فۆتۆ: راگەیاندنی پەرلەمان\nئەو كە لەبەر هەستاری بابەتەكە نەیویست ناوی بڵاوبكرێتەوە، وتی "بەڵام دواتر ناڕەزایی فراوان دروستبوو لەسەر ئەو كاندیدە و بڕیاردرا لەنێو خۆیان كۆببنەوە بۆ دیاریكردنی كاندیدی نوێ بۆ ئەو پۆستە".\nسەركردە ناڕازییەكان كێ بون؟\nبەپێی ئەو زانیارییانەی بە (كەركوك ناو) دراوە، هەریەكە لە باڤڵ تاڵەبانی و لاهور شێخ جەنگی، بە تایبەتیش باڵی كەركوكی مەكتەبی سیاسی و سەركردایەتی یەكێتی، لەگەڵ كاندیدكردنی فەرەیدون عەبدولقادر نەبون و بەتەواوی رەتیانكردۆتەوە.\nئەندامێكی سەركردایەتی یەكێتی، بە (كەركوك ناو)ی وت "سەركردەكانی كەركوكی یەكێتی زۆر توند بون دژی كاندیدكردنی فەرەیدون عەبدولقادر، دوای گفتوگۆی بەردەوام و تاوتوێكردنی، هەریەكە لە بافڵ تاڵەبانی و لاهور شێخ جەنگیش هەمان بۆچونیان هەبووە، بۆیە درەنگانێكی شەوی رابردوو ناوی چەند كاندیدێكی تریان بۆ پارتی ناردووە".\nبابەكر سدیق ناسراو بە (كاكەڕەش)، ئەندامی ئەنجومەنی پارێزگای كەركوك و رەوەند مەلا مەحمود، جێگری لێپرسراوی مەڵبەندی كەركوك لەنێو ئەو كاندیدانە بون كە ناوەكان بۆ پارتی دیموكرات نێردراوە بۆ پۆستی پارێزگاری كەركوك. بەڵام پارتی هەر دوێنی شەو هەردوو ناوەكەی رەتكردۆتەوە، ئەوەش بەپێی دوو سەرچاوە لە سەركردایەتی یەكێتی و پارتی.\nبابەكر سدیق، بە (كەركوك ناو)ی وت "ئەو ئاگاداری ئەوە نییە كە سەركردایەتی حزبەكەی كاندیدیان كردبێت بۆ پۆستی پارێزگاری كەركوك".\nسەرچاوەیەك لە ئەنجومەنی سەركردایەتی كەركوك/گەرمیانی پارتی دیموكرات، بە (كەركوك ناو)ی وت "پارتی ئەو پێشنیارەی پێ سەیر بوو، چونكە كاك مەسعود و كاك كۆسرەت لەسەر كاندیدكردنی فەرەیدون عەبدولقادر رێككەوتبون و بڕابۆوە، بەڵام دیارە ئەوان هەر نایانەوێت حكومەت پێكبهێنرێت و پرسی كەركوكیان كردۆتە پاساو".\nپارتی شەوی رابردوو پێشنیاری كاندیدی نوێی پێ سەیر بوو، چونكە كاك مەسعود و كاك كۆسرەت لەسەر كاندیدكردنی فەرەیدون عەبدولقادر رێككەوتبون\nمەحمود محەمەد، وتەبێژی پارتی دیموكراتی كوردستان، لە رونكردنەوەیەكدا ئەمڕۆ سێشەممە جەختیكردەوە "لە 4ی ئازاری ئەمساڵ لەگەڵ یەكێتی لەسەر دیاریكردنی پارێزگارێكی كورد بۆ كەركوك ڕێككەوتین. بە جۆرێك كە هاوتەریب لەگەڵ پێكهێنانی حكومەتی هەرێم"، ئەویش بەپێی رێككەوتنی نێوان مەسعود بارزانی، سەرۆكی پارتی و كۆسرەت رەسوڵ جێگری سكرتێری گشتی یەكێتی.\n"لە دوای راگۆڕینەوە و گفتوگۆی نێوانیان، هەردوو بەڕێزیان لەسەر دیاریكردنی بەڕێز فەرەیدون عەبدولقادر بۆ پۆستی پارێزگاری كەركوك رێككەوتبون"، هەر بەپێی وتەبێژی پارتی.\nبەڵام مەحمود محەمەد، نیگەرانی خۆی نیشاندەدات لەوەی "كەچی كاتژمێر دەی دوێنێ شەو سەركردەیەكی یەكێتی سێ ناوی تری بۆ پارێزگاری كەركوك بۆ ئێمە ناردووە كە ئەمە پێشێلكردنی ڕێككەوتن و بەڵێنەكان بووە".\nنێچیرڤان بارزانی، سه‌رۆكی نوێی هه‌رێمی كوردستان\nیەكێتی و پارتی تائێستا سێ رێككەوتنامەی واژۆكراویان هەیە بۆ پێكهێنانی حكومەتی هەرێم و دابەشكردنی پۆستەكان.\nلەتیف شێخ عومەر، بەر لە دانیشتنی ئەمڕۆی پەرلەمان بۆ هەڵبژاردنی سەرۆكی هەرێم، لە رونكردنەوەیەكدا وتی "له رێككه‌وتنمان لەگەڵ پارتی كه‌ركوكمان كرده سه‌نته‌ر بۆ چاره‌سه‌ركردنی به‌شێك له كێشه و گرفته‌كانی ناوچه دابڕاوه‌كان، مه‌به‌ستمان بوو پارێزگارێكی كورد له یه‌كێتی و به هه‌ماهه‌نگی له‌گه‌ڵ پارتی له ئه‌نجوومه‌نی پارێزگا هه‌ڵبژێرین... بەڵام هه‌تا ئێستا هیچ هه‌نگاوێك بۆ جێبه‌جێكردنی رێككه‌وتنه‌كان له‌لایه‌نی پارتی دیموكراتەوە نه‌ك نابیرێن، به‌ڵكو هه‌رجاره‌ی گرفتیك بۆ پرسی دانانی پارێزگاری كه‌ركوك له پشكی یه‌كێتی، (وه‌كو رێككه‌وتبووین له‌سه‌ری)، دروستده‌كه‌ن".\nئەوەش وەك یەكێتی دەڵێت، هۆكاری بەشدارینەكردنیان بووە لە كۆبونەوەكەی پەرلەمان.\nلەگەڵئەوەشدا وتەبێژی یەكێتی وتی "هه‌ڵبژاردنی سه‌رۆكی هه‌رێمیش به‌بێ ده‌نگی فراكسیۆنی یه‌كێتی، پرسی بڕیاردان و شه‌رعییه‌ت له هه‌رێمی كوردستان ده‌خاته به‌رده‌م بارودۆخێكی نوێوه، هه‌روه‌كو پرسی پێكهێنانی حكومه‌تی هه‌رێمی كوردستانیش ده‌خاته به‌رده‌م ئه‌گه‌ر و پێشهاتی تازەوە".\nتا درەنگانێكی شەوی رابردوو، چەند سەركردەیەكی یەكێتی و پارتی، بەردەوام لە پەیوەندیدابون لەگەڵ یەكتر بە ئامانجی رێككەوتن لەوانە قوباد تاڵەبانی، ئەرسەلان بایز، عومەر فەتاح و بافڵ تاڵەبانی لە یەكێتی و نێچیرڤان بارزانی، وشیار زێباری و مەحمود محەمەد لە پارتی دیموكرات، بەڵام ئەنجامی نەبووە.\nبەپێی زانیارییەكانی (كەركوك ناو)، هەریەكە لە بافڵ تاڵەبانی و لاهور شێخ جەنگی. لەگەڵ زۆرینەی سەركردایەتی و سەركردەكانی كەركوكی یەكێتی لەگەڵ ئەوەدان پارتی رەزامەندی نیشانبدات لەسەر كاندیدێكی یەكێتی، جا چ كاندیدە كۆنەكان بێت یان نوێیەكان ئینجا بچنە پرۆسەی پێكهێنانی حكومەتەوە. بەڵام كۆسرەت رەسوڵ، قوباد تاڵەبانی و دەستەی كارگێڕی لەگەڵئەوەدا نین ئەوە بكرێتە مەرجی رێككەوتنی كۆتایی لەگەڵ پارتی.\nبافڵ تاڵەبانی و لاهور شێخ جەنگی. لەگەڵ زۆرینەی سەركردایەتی و سەركردەكانی كەركوكی یەكێتی لەگەڵ ئەوەدان پارتی رەزامەندی نیشانبدات لەسەر كاندیدێكی یەكێتی، جا چ كاندیدە كۆنەكان بێت یان نوێیەكان\nوتەبێژەكەی یەكێتی دەڵێت "ئەنجام و لێكه‌وته‌كانی ئه‌و سیاسه‌ته ناواقعییانه هه‌رچییه‌ك بێت، ئۆباڵه‌كه‌ی ده‌كه‌وێته ئه‌ستۆی لایه‌نی به‌رامبه‌ر".\nبەڵام ئەندام سەركردایەتییەكەی پارتی، وتی "هیوادارین ئەم كات كوشتنەی یەكێتی، تەنیا كێشەی ناوخۆیان بێت و پەیوندی بە لایەنی دەرەكییەوە نەبێت، چونكە دۆخی هەرێم و ناوچەكە زۆر هەستیارە و بەرگەی هیچ ئاڵۆزییەك ناگرێت".\nمەحمود محەمەد، وتەبێژی پارتی لە رونكردنەوەكەیدا دەڵێت "پارتی هەر لەسەرەتاوە تێگەییشتنی بۆ كێشە ناوخۆییەكانی یەكێتی هەبووە و لەو ڕوانگەییشەوە سیاسەتی پشوودرێژیی و ئاسانكاری لەبەرانبەر یەكێتی گرتەبەر... پشتكردنی برایانی یەكێتی لە ڕێككەوتنەكان و هەوڵدان بۆ كاتكوشتن ئەو گومانەیش دروستدەكات كە هەر لەسەرەتاوە ئەوان ئامانجیان بووە كە پڕۆسەی سیاسیی دوابخرێت و پەكبخرێت و بە ئەنجام نەگات".\nبایكۆتی هەڵبژاردنی سەرۆكی هەرێمی كرد\nوتەبێژی یەكێتی: پارتی گرفت بۆ دانانی پارێزگاری كەركوك دروستدەكات


سبه‌ی له ساڵیادی ڕاپه‌رین "ڕێكخراوی كوردستان فۆتۆ" چه‌ند چالاكییه‌ك ئه‌نجام ده‌دات\n4/3/2020 - 22:06\nئه‌م كاره، له داهاتوودا ده‌بێته سیمبوڵێكی دیاری بتوێن\nبانگه‌وازێك له ڕێكخراوی كوردستان فۆتۆ : به‌بۆنه‌ی هاتنه‌وه‌ی 5 ی ئازار، ساڵیادی ڕاپه‌رین و، 3 ی ئازار، ڕۆژی جیهانیی باڵنده كێوییه‌كان، له سه‌ر پێشنیاری مامۆستا و نووسه‌ر: (فازڵ شه‌وڕۆ) له ڕێی كامیراكانمانه‌وه و، به‌چركاندنی وێنه‌ی له‌قله‌قه‌كان، ئه‌م بانگه‌وازه ڕاده‌گه‌یه‌نین:\nده‌بێ چه‌نده تفت و تاڵ و تاریك و دژواربێ، ئه‌و ژیانه‌ی ئێمه، ئه‌گه‌ر باڵنده‌ی جوان و گیانداری ڕوحسووك و دار و دره‌ختی سه‌وزی لێ وه‌ده‌ر بێنین!\nبۆیه ئێمه ده‌بێت به‌وپه‌ڕی خۆشه‌ویستییه‌وه، باوه‌شمان بۆ هه‌موو ئه‌و باڵنده، گیاندار، دار و دره‌ختانه بكه‌ینه‌وه، كه حه‌ز ده‌كه‌ین له نزیكمانه‌وه بژین و، عه‌یامێكه خۆشه‌ویستیی خۆیان به ئێمه به‌خشیووه.\nساڵانه چه‌ندان پۆل له‌م حاجی له‌قله‌قی نازدار، سه‌ردانی كۆنه هه‌واره‌كانیان ده‌كه‌نه‌وه له ده‌ڤه‌ری بتوێن و پشده‌ر، لێ، داخی گرانمان له‌به‌ر له‌ناوچوونی دار و دره‌خته كێوییه‌كان و، بڕینه‌وه‌ی دارستانه‌كان، به ناچاریی، له‌قله‌قه‌كان ژیانێكی پڕ مه‌ترسی، له‌سه‌ر عه‌موده‌كانی كاره‌با به‌سه‌ر ده‌به‌ن. هه‌رچه‌ندیش له ڕووی زانستییه‌وه ئه‌وه سه‌لمێنراوه، كه هێزی وزه‌ی موگناتیسی كاره‌با، زۆر كاریگه‌ری خراپی له‌سه‌ریان هه‌یه.\nوه‌ك لقی ڕاپه‌رینی ڕێكخراوی كوردستان فۆتۆ، داواكارین هاوكارمان بن. ڕایده‌گه‌یه‌نین، تا له‌گه‌ڵ خه‌ڵكی به‌ئه‌مه‌كی ده‌ڤه‌ره‌كه‌ماندا، به جدی كاربكه‌ین بۆ:\nیه‌ك: چه‌قاندنی زۆرترین كۆڵه‌كه‌ی به‌رز، بۆ ئه‌وه‌ی له‌قله‌قه‌كان وه‌كو هێلانه له‌سه‌ری هه‌ڵبنشین و، ده‌بێت له‌سه‌ره‌وه سه‌به‌ته‌یان بۆ دروست بكرێت.\nدوو: هۆشیاریی پاراستن، ڕێزگرتن و كۆمه‌ككردنی ئه‌م باڵنده‌یه، له هزریان ده‌رنه‌چێت و، له ڕێی كۆڕ، سیمینار، نووسین و تابلۆ و كۆبوونه‌وه‌وه، له گه‌ڵ خوێندكارو توێژه‌كانی كۆمه‌ڵدا كاری بۆ بكه‌ن.\nسێ: كۆكردنه‌وه‌ی پیتاك و باربوو، هه‌موو ساڵێك و، له وه‌رزێكی دیاریكراودا، بۆ چه‌قاندنی ستوونه‌كان، چاپكردن و بڵاوكردنه‌وه‌ی هۆشیارییه‌كانیان.\nچاوه‌روانین، گه‌نجه خوێنگه‌رمه‌كانی ده‌ڤه‌ره‌كه‌مان، زوو به زوو، له‌م هه‌ڵمه‌ته‌دا ئه‌و ده‌ڤه‌ره جوانه بكه‌نه دارستانی كۆڵه‌كه‌ی حاجی له‌قله‌قان و گه‌شتیاران بۆ ده‌ڤه‌ره‌كه‌یان ڕابكێشن.\nخه‌ڵكی ده‌ڤه‌ری ئێمه، هه‌میشه به سه‌خاوه‌ت و كاری خێرخوازیی ناسراون و، دڵنیاین كۆمه‌كی باشمان ده‌كه‌ن.\nئه‌م كاره، له داهاتوودا ده‌بێته سیمبوڵێكی دیاری بتوێن و، گه‌شتیارانی زۆر به‌ره‌و لای خۆی، كه‌مه‌ندكێش ده‌كات.\nهه‌ر بژین و ســه‌ركه‌وتووبن.


پۆلیسی سلێمانی تۆمەتبارێکی داواکراوی دەستگیرکرد\n17.06.2019 04:05 PM\nبەڕێوەبەرایەتی پۆلیسی پارێزگای سلێمانی_ لۆگۆ\nپۆلیسی سلێمانی رایگەیاند، مه‌فره‌زه‌كانی بنكه‌ی پۆلیسی سه‌را تۆمه‌تبارێكیان ده‌ستگیركردوە كه له‌لایه‌ن پۆلیسی به‌غداده‌وه و به‌پێی ماده‌ی 406 داواكراو بوو بە تۆمەتی کوشتنی کەسێک.\nبەڕێوەبەرایەتی پۆلیسی پارێزگای سلێمانی لە راگەیەندراوێکدا ئاشکرایکرد "له به‌رواری 2019/3/30 تۆمه‌تبارێك به‌ناوی (م، ع، ع) له دایكبوی ساڵی 1997 له گازینۆیه‌كی شاری به‌غدا به‌چه‌قۆ كه‌سێكی کوشتوە به‌ناوی (ع، ج)و دواتر تۆمه‌تبار ماوه‌یه‌ك خۆی ده‌شارێته‌وه‌و پاش ئه‌وه هه‌ڵدێت بۆ شاری سلێمانی".\nدەشڵێت "پۆلیسی شاری به‌غدا داوا له به‌رێوه‌به‌رایه‌تی پۆلیسی پارێزگای سلێمانی کردوە كه تۆمه‌تباری ناوبراو ده‌ستگیر بكه‌ن‌و راده‌ستیان بكه‌نه‌وه كه له‌لایه‌ن دادگاوه به‌پێی ماده‌ی 406 داواكراو بوه".\nپۆلیسی سلێمانی ئاماژەی بەوەشکردووە، پاش كۆكردنه‌وه‌ی زانیاریی ورد، رۆژی 2019/6/14 له‌لایه‌ن مه‌فره‌زه‌كانی بنكه‌ی پۆلیسی سه‌راوه توانرا تۆمه‌تبار ده‌ستگیر بكرێت، دادوه‌ر بریاریدا به به‌ندكردن‌و ناردنه‌وه‌ی بۆ شاری به‌غدا.


لە رۆژی جیهانی (زمانی دایك)دا، رۆح بەبەر (زمانی دایك)ماندا دەكاتەوە 2017-02-27\nئا: سابیر حوسێن\nوەك هەموو ساڵان ئاسا، فاكەلتیی پەروەردە لە زانكۆی سۆران لە رۆژی جیهانی (زمانی دایك)دا، سیمپۆزیۆمی "ڕۆژی جیهانی (زمانی دایك)" " International Mother Language Day Symposium at Faculty of education " بۆ شارەزاو پسپۆرانی زمانی كوردی سازكرد و تێیداپانێڵی هاوبەشی بۆ هەریەك (پارێزەر تارق جەمباز)، كە لە دوو خولی پەرلەماندا ئەندام بووە باسی لە بابەتی زمان لە هزری تاكی كورد دا لەنێوان سیاسەتی زمان و یاسای زماندا دوا و (پ.د. قیس كاكل) باسی لە بابەتی پایەی زمانی لە روانگەی كۆمەڵاتییەوە كرد. (مامۆستا سوداد رەسول) باسی لە بابەتی (زمانی دایك) لە باشووری كوردستان ڕێگایەكی سەخت و خەباتێكی بێوچانكرد. لە كۆتاییدا (مامۆستا بەحری لەتیف) باسی لە بابەتی پەراوێزخستنی (زمانی دایك) و داخورانی كۆ زانیاری لەپرۆسەی پەروەردەدا كرد. هەریەكە لەو بەڕێزانە بەشێوەیەكی ئەكادیمی شیكارێكی گەنگەشە ئامێزیان دەربارەی ناوەڕۆكی ئەو ناوونیشانانە كرد و سەرجەمیان شیكارێكی واقعیانە بوون بۆ دۆخی (زمانی دایك) و مەترسییەكانی سەری و خاڵی بەهێزی و لاوازی (زمانی دایك).\nرۆژی جیهانی (زمانی دایك)، لە لایەن رێكخراوی یۆنسكۆ دیاریكراوە\nبێگومان وەك وەبیرهێنانەوەش رۆژی جیهانی (زمانی دایك)، لە لایەن (رێكخراوی یۆنسكۆ)ی سەر بە نەتەوە یەكگرتووەكان، دیاریكراوە. ئەم رێكخراوە لە كۆنگرەیەكیدا لە مانگی نۆڤەمبەری ساڵی 1999، ئەم رۆژەی وەكو رۆژی جیهانی (زمانی دایك) ناوزەد كردووە. لە ساڵی 2000 بۆ یەكەمجار ئەم رۆژە مێژوویی و جیهانییە یادی كرایەوە. یۆنسكۆ هۆكاری هەڵبژاردنی رۆژێكی جیهانی بۆ (زمانی دایك)، گەڕاندەوە بۆ هاوكاریكردنی فرەچەشنی و فرە ڕەنگی زمان و كولتوورەكان. هەر لەم روانگەیەوە، كۆمەڵەی گشتی سەر بە رێكخراوی نەتەوە یەكگرتووەكان، ساڵی 2008 ی وەك ساڵی جیهانی زمانەكان دەستنیشانكرد.\n(زمانی دایك) هەمیشە لەدەستپێكی\nمەرجەكانی ڕێككەوتننامەی یازدەی ئادار بووە\nدیارە بایەخی زمان هەمیشە لە ئەجیندای سیاسی بازانی نەمردا حزووری هەبووە، واتە لەناو كورد، پرسی كوردبوون پێشینەیەكی مێژوویی دوور و درێژی هەیە و بەر لە یۆنسكۆش (زمانی دایك) لەناو كورد و سەركردە و رابەرەكانی پرسگەلێكی حەیاتی و ژیاری بووە لە هەمان كاتدا، هەر لەم روانگەیەوە دەبینین كەوا "مەلا مستەفای بارزانی" لەهەر رێكەوتنێك كە لەگەڵ رژێمی ئەوكات ئەنجامیدابێ، (زمانی دایك)ی كردۆتە دەستپێكی مەرجەكانی دانووستاندنەكان، بەتایبەت لە رێككەوتنامەی ئاداردا (زمانی دایك) كرایە سەرەكیترین مەرجی ئەو رێكەوتنامەیە. لەم بارەشەوە مامۆستا "سوداد رەسوڵ" لە ناوەڕۆكی پانێڵەكەیدا كە بە ناونیشانی (زمانی دایك) لە هەرێمی كورستان، ڕێگایەكی سەخت و خەباتێكی بێوچان، ئەو بایەخەی (زمانی دایك)ی لەو ریكەوتنامە مێژوییە خستە روو هاوكات هۆكارەكانی سەرهەڵدانی خوێندن بە (زمانی دایك) بۆ ئەم خاڵانە دەگێڕێتەوە:\nیەكەم: گەشەكردنی ناسیۆنالیزمی كوردی و داواكاری مافی زمان\nـ هەموو ڕێكخراوە كوردییەكانی ئەو سەردەمە داوای مافی زمانی نەتەوەیی دەكەن.\nدووەم: پلانی ئینگلیز بۆ پارچەكردنی (دەوڵەتی عوسمانی)، ئینگلیزی بە هۆی ناسیۆنالیزمەوە دەیانویست ئەم دەوڵەتە پارچە پارچە بێت.\nـ دامەزراندی یەكەم حكوومەتی عێڕاقی لە ساڵی 1921 و لكاندنی ویلایەتی موسڵ بە عێڕاقەوە\nـ مەرجی خوێندن بە (زمانی دایك)\nدوای لكاندنی (ویلایەتی موسڵ) بە عێڕاق، كۆمیتەی ناوبژیوانی نێودەوڵەتی لە ڕاپۆرتی خۆیدا بۆ یەكلاییكردنەوەی ویلایەتی موسڵ لە نێوان عێڕاق و توركیا دوو مەرج بۆ عێڕاق دادەنێت، بۆ ئەوەی ویلایەتی موسڵی بخرێتە پاڵ:\nیەكەمیان: دەبێ حكوومەتی عێڕاق وەڵامدانەوەی بۆ داخوازییەكانی زمانی كوردی و هەموو كەمینەكانی دیكە هەبێ.\nدووەمیان: دەبێ كارمەندانی كورد بۆ بەڕێوەبەرایەتییەكانی (كارگێڕی و دادوەری و پەروەردە)یی دابمەزرێنێت.\nدەركردنی (یاسای زمان)ە ناوچەییەكان لە ساڵی 1931\nـ بۆ یەكەمجار لە مێژوودا لە لایەن حكوومەتی ئەوسای عێڕاقەوە زمانی كوردی لە باشووری كورستان بۆ خوێندن بەفەرمی لە قوتابخانەكان دانیپێدانرا.\nـ دەركردنی ئەم یاسایە دوو هۆكاری هەبوو:\nـ یەكەم: مەرجی لكاندنی ویلایەتی موسڵ بوو بە عێڕاق و كۆتاییهاتنی (ئینتیداب)ی بەریتانی بووە.\nدووەم: عێڕاق دەیویست ببێ بە ئەندام لە كۆمەڵی گەلان، بۆیە دبووایە نیازپاكی خۆی نیشانبدات كە لە (عێڕاق)مافی نەتەوەكانی بۆ زمان داوە.\nدەستپێكردنی شۆڕشی ئەیلول 1961\nشۆڕشی ئەیلول، لە گفتوگۆكانیدا لەگەڵ هەموو حكوومەتە یەك لەدووایەكەكانی عێڕاقدا داوای مافی زمانی دایكی كوردی كردووە بۆ خوێندن لە قوتابخانەكان. ئەوە بوو لە ڕێككەوتننامەی 11ی ئاداری 1970 لە یەكەم بەندی ئەم ڕێككەوتننامەیەدا مافی خوێندن بە زمانی كوردی هاتووە، ئەمجارە بە شێوەیەكی فراوانتر زمانی كوردی لە عێڕاق دانی پێدا نرا، خوێندن بە (زمانی دایك)ی كوردی لە قۆناغی سەرەتاییەوە چووە قۆناغی ناوەندی و ئامادەیی، ئەمە بێجگە لەوەی كە لە سەرانسەری هەرێمەكە بە یەك زمان لە قوتابخانەكان خوێندراوە.\nگرنگی زمان لە ژیانی نەتەوەدا\nبێگومان زمان، بەشێوەیەكی گشتی هۆكاری سەرەكی مانەوە و لەناوچوونی نەتەوەكانە. لە هەمان كاتیشدا رەهەندێكی سەرەكی پێكهاتنی شووناسی نەتەوەییە. تەنانەت زۆرن ئەو زمانانەی كە لەو سەردەمەدا بەهۆی بایەخنەدان و هۆكاری سیاسییەوە لە ناوچوون و بەكارهێنەرانی ئێستاكە بە زمانی نەتەوەیەكی تر، قسە دەكەن، بەڵام ئەوەی زمانی كوردی تایبەتمەندی تێدا وەرگرتووە، بە درێژایی مێژوو ئەم زمانە لە لایەن داگیركەرانی كوردستانەوە هەوڵی لەناو چوونی دەدرێ و سەركوتدەكرێ و پیلانی لەدژدا دادەرێرێ، بەڵام تاوەكو ئێستاش زمانی كوردی كە (زمانی دایك)ی گەلێكی چل ملیۆنییە وەكو خۆی ماوەتەوەو نەكەوتۆتە ژێرباری ئەو فشارانەی كە بۆ لەناوچوونی خرانە كارەوە .\nكورد وەك نەتەوەیەكی كۆن (زمانی دایك)ی رەسەنی خۆی هەیە\nسەرجەمی ئەوانەی لە پانێڵەكەدا بەشداربوون لەمیانی تەوەری ئەو سیمینارانەی پێشكەشیانكرد جەختیان لەسەر ئەو راستیانە كردەوە كەوا كورد وەك نەتەوەیەكی كۆن (زمانی دایك)ی رەسەنی خۆی هەیە، كە لە چەندین (دیالێكت و زاراوە) پێكهاتووە. بەڵام لە چەندین قۆناغی مێژووییدا لەلایەن داگیركەرانی ئاخەكەی هەوڵی سڕینەوەی دراوە و جۆرێك لە سڕینەوەی زمانەكە لە ئارادا بووە، بەڵام پەرچەكرداری كوردیش بۆ هەمان مەبەست ئامادە بووە، كە ئەنجامەكەی پاراستنی تایبەتمەندییەكانی ئەو زمانە بووە كە تا ئێستاكە بۆتە زمانی فەرمی لەو حكوومەتەی كە لە باشووری كوردستان پێكهاتووەو بە هەرێمی كوردستان دەناسرێت. ئەوەش دووپاتكرایەوە كە ڕۆژی جیهانی (زمانی دایك) لە لایەكەوە بۆ ڕێزگرتن لە خوێنی ئەو شەهیدانەی كە لەبەر بەیاساییبوونی زمان ڕژاون بڕیاری لەسەر دراوە، لە لایەكی تریشەوە بۆ ئەوەی بە جیهان ڕابگەیەنرێت كە هەموو (كۆڕ و كۆمەڵە نێونەتەوە)ییەكان پاڵپشتی لە ئازادبوونی هەر زمانێك دەكەن.\nناكرێ زمانی ئینگلیزی شوێنی (زمانی دایك) بگرێتەوە\nهاوكات چ ئەوانەی پانێڵەكانیان پێشكەشكرد و چ ئەوانەشی لە ئامادەبووان بەشداربوون لە گەنگەشەكردنەكاندا رەخنەیان لە (وەزارەتی پەروەردە و وەزارەتی خوێنندنی باڵاو توێژینەوەی زانستی حكوومەتی هەرێمی كوردستان و پەرلەمانی كوردستان) گرت، بەوەی كە (زمانی ئینگلیزی) بەشێوەیەكی چڕ خزاندۆتە ناو پرۆسەی خوێندن و بەجۆرێك كە شوێنی (زمانی دایك) لەق دەكات، واتە ئەوەندەی گرنگی دراوەتە زمانی ئینگلیزی، ئەوەندە بایەخ بە (زمانی زگماكی دایك) نەدراوە، ئەمەش خۆی لە خۆیدا خاڵێكی مەترسی و نێگەتیڤە بۆ ئایندەی نەوەی نوێی گەلی كورد، چونكە ناكرێ زمانێكی تر شوێنی (زمانی دایك) لەق بكات.\nرەخنەوە گلەیی لە میدیای كوردی كرا\nلە ناوەڕۆكی سیمینارەكاندا بە زمانی رەخنەوە گلەیی لە میدیای كوردی كرا، كەوا لە دوو رێگەوە هۆكاری پەكخستنی چەمكەكانی (زمانی دایك)ن، لەلایەك ناونانی بەرنامەكان بە ناوو وشەی بێگانە، لەلایەكی دیكە بەكارهێنانی فەرهەنگی بێگانە لەلایەن (بێژەر و پێشكەشكار)ەكانەوە، ئەمە جگە لە دەربڕینی دەقو گوزارشتەكانی (زمانی دایك) بە دەربڕینی فۆنەتیكی بێگانە، واتە بێ بایەخ كردنی (زمانی دایك) و چوونە ژێرباری زمانی بێگانە و باس لەو ئیفرازاتە نەرێنیانە كرا، كەوا لە نەبوونی زمانی یەكگرتوو ستاندەری كوردی دەكەوێتەوە، ئینجا بەهەر هۆكارێكی سیاسیی یان بەهۆی لێكدابڕانی كولتووری و دابەشبوونی كوردستان یان نەبوونی دەسەڵاتێكی سیاسی و دیسكۆرسی نەتەوەیی سەرباری ئەوەش جیاوازی (ئەلف و بێ و ڕێنووسی كوردی). ئەوەش كۆسپێكی هەرە گەورەیە كە بەداخەوە بە كردەوە كورد بەرەو دابەشبوونێكی دیكە دەبات. لە كۆتاییدا پێویستە ئەو راستییە بدركێنین كەوا (فاكلتیی پەروەردە) لە زانكۆی سۆران بە سازدانی وەها كۆنفرانسێك سەبارەت بە (زمانی دایك) كە لە خۆیدا، یادێكی جیهانیە و رێكخراوی نەتەوە یەكگرتووەكان بە فەرمی ناسیویەتی، ئەمە جێگەی شانازی (زانكۆی سۆران و مامۆستا و سەرجەم قوتابی)یەكانییەتی، كە بڕیاریشە و لە ئەجیندای فاكلتیی پەروەردەدایە كە لە ساڵانی داهاتوودا بەشێوەی بەرفراوانترو بەبەرنامەی چڕو پڕتر خۆی بۆ ئامادە بكات و ئەجیندای دەوڵەمەندی بۆ رابگەیەنێ، چونكە ئێستا لە هەموو كات زیاتر گەلی كورد كە بەرەو قۆناغی سەربەخۆییی سیاسیی هەنگاو هەڵدێنێ پێویستی بەوەیە زمانەكەی و تایبەتمەندییەكانی بە هەموو جیهان بناسێنێت تاوەكوو بایەخ و گرنگی رەسەنایەتییەكەی لە ئاستی رای گشتی جیهانی و ناوەندە ئاكادیمیەكاندا جێگەی شایستەی خۆی بگرێ.


چاودێر – ڕاپۆر\nئێوارەی ئەمڕۆ یەکشەممە، یەکێتیی نیشتیمانیی کوردستان و بزووتنەوەی گۆڕان هاوپەیمانێتیی کوردستانییان لەنێوان خۆیاندا واژۆ کرد و ڕێکخەری گۆڕان و هاوسەرۆکانی یەکێتیش باسیان لە گرنگیی ئەو ڕێککەوتنە کرد و بەڵێنی پاراستنیان دا.\nلە سەرەتای ڕێوڕەسمی واژۆکردنی ڕێککەوتنەکەدا، عومەر سەید عەلی، ڕێکخەری بزووتنەوەی گۆڕان ڕایگەیاند: دوای زنجیرەیەک کۆبوونەوە و گفتوگۆی سیاسی لەگەڵ یەکێتی نیشتیمانیی کوردستان گەیشتینە ڕێککەوتن بۆ هاوپەیمانی کوردستان بۆ هەڵبژاردنی داهاتووی ئەنجوومەنی نوێنەرانی عێراق.\nئاماژەی بەوەش دا، وەک گۆڕان بە پێویستیان زانی هەموو لایەنە سیاسییەکانی هەرێمی کوردستان بە دەسەڵات و ئۆپۆزسیۆنەوە بۆ هەڵبژاردن کۆببنەوە، ئەوەی بەدەست هات ڕێککەوتنی یەکێتی و گۆڕان بوو. ئەم ڕێککەوتنە بۆ یەکخستنی خەباتی کوردستان بۆ دەستخستنی مافی کورد لە چوارچێوەی حکومەتی عێراقی فیدڕاڵدا، بەتایبەت ناوچە کێشەلەسەرەکان گرنگ و پێویست بوو.\nوتیشی: "دوای هەڵبژاردنەکان دەرفەت ماوە ئێمە و هێزە سیاسییەکان لەسەر بنچینەی بەرژەوەندییە باڵاکانی میللەتەکەمان کۆببینەوە."\nباسی لەوەش کرد هاوپەیمانیی کوردستان بەرهەمی بڕوای سیاسییانە بۆ کاری هاوبەش و یەکخستنی توانای سیاسی و میدیایی گونجاو بۆ سەرخستنی کاندیدەکانمان.\nهەروەک داوای لە جەماوەری یەکێتی و گۆڕانیش کرد هەموو هەوڵێکی خۆیان بخەنە گەڕ بۆ سەرخستنی کاندیدەکانی هاوپەیمانیی کوردستانی لە هەڵبژاردنی داهاتوو.\nوتیشی: "ڕێککەوتنەکە بەرهەمی درێژکراوەی هەردوو خوالێخۆشبوو مام جەلال و کاک نەوشیروانە و هەوڵێکە بۆ بەپیرەوەچوونی داخوازی خەڵک و چارەسەرکردنی کێشە هەڵپەسێردراوەکانی نێوان بەغدا و هەولێر. هاوکات هۆکارێکیش دەبێت بۆ سەقامگیریی سیاسی و ئابووری."\nلای خۆشییەوە بافڵ تاڵەبانی، هاوسەرۆکی یەکێتی ڕایگەیاند: بەڵێنیان داوە کە ئەم ڕێککەوتنە دژی هیچ لایەنێک نەبێت و هاوکات جارێکی تریش خوشکوبراکانیان لە بزووتنەوەی گۆڕان جێنەهێڵن.\nبافڵ تاڵەبانی ڕوونیشی کردەوە، کە حەز ناکات ئەم ڕێککەوتننامە هەر بۆ ئەم هەڵبژاردنە بێت و پێشی وابوو ئەمە یەکەمین هەنگاوە بۆ ئەوەی خەونەکانی جەنابی مام جەلال و کاک نەوشیروان بێننەدی.\nوتیشی: "ئەم ڕێککەوتنە دەبێت یەکەمین هەنگاو بێت بۆ سلێمانی و هەرێم و کوردستانێکی باشتر. دەبێت لە بەغدا بەهێز بین و ئەم ڕێککەوتنە بۆ ئەوە گرنگە. ئێمە ئینتەرناشناڵین و خۆمان تەنها بە هی سلێمانی نازانین، بەو ڕۆحییەتەوە دەتوانین خزمەتێکی باش بکەین."\nڕاشیگەیاند: "وەزعی کوردستان وەک پێویست باش نییە و دەتوانین بەیەکەوە باشتری بکەین، گرنگە ئێمە ئیشێکی وا بکەین چەند ساڵێکی تر لەگەڵ وڵاتە گەورەکانی دونیا بەراورد بکرێین و واجبمانە ئەوە بکەین لە ژێر چەترێکی ئینسانی و چەپکەگوڵەکەی مام جەلال کوردستان و کەرامەتی کوردستان بپارێزین."\nجەختی لەوەش کردەوە: "دەبێت بەیەکەوە جگە لە پاراستنی پەیامی مام جەلال و کاک نەوشیروان هاوکات دەبێت پەیامەکەشیان تەواو بکەین."\nهەر لەو مەراسیمەدا، لاهور شێخ جەنگی، هاوسەرۆکی یەکێتی وتەیەکی پێشکەش کرد و ڕایگەیاند: شەرەفێکی گەورەیە لەژێر سێبەری هاوپەیمانیی کوردستان کۆبووینەتەوە و ئەمە بەشێکە لەو بەڵێنەی پێشتر داومانە بە خەڵکی هەرێمی کوردستان و بەشێکی میللەتەکەمان یەکڕیز کردووە و قازانجەکەی گشتییە.\nوتیشی: "ئەم ناوچەیە لە ساڵانی ڕابردوودا بەهۆی ناکۆکییمانەوە ناخۆشیی زۆری بینی. ئەم ڕێککەوتنە بۆ ئەم ناوچەیە دەبێتە ساڵی ئارامی و هەنگاونان بەرەو پێشەوە."\nهەروەک جەختی لەوە کردەوە ڕێککەوتنەکە درێژکەرەوەی هەردوو بەڵێنی مام جەلال و کاک نەوشیروانە کە لە دەباشان بەیەکیان دا. ئێمە لەپێناو میللەتەکەمان سیاسەت دەکەین و بەیەکەوە بەهێزترین و ئەو دوو زاتەش، مام جەلال و کاک نەوشیروان دەیانزانی کە ئێمە چواردەورمان بە ئاگر تەنراوە و ئەگەر یەکڕیز دەتوانین خۆمان بپارێزین.\nوتیشی: "پاراستنی هاوپەیمانێتییەکە لە بیلبیلەی چاومان گرنگترە. ئەرکی ئێمە وەک هاوسەرۆکان و هەروەها کاک عومەر ئەم هاوپەیمانێتییە بپارێزین و ببینە نموونەیەکی جوان تا لایەنە سیاسییەکانی تر چاومان لێ بکەن و ئەم هاوپەیمانێتییە ببێتە چەتری یەکلاکەرەوەی خۆمان. بەرپرسیارێتیی سەرۆکایەتیی ئەو هاوپەیمانێتییەم پێ سپێردراوە و بێ جیاوازی هەوڵی سەرخستنی دەدەم."


ئاو خواردنەوە لەناو ژەمەكان سوودو زیانی چییە ؟؟\nئەڵوەند كوێستانی 06/04/2021 - 07:46 هەواڵ/تەندروستی\nزۆرن ئەو كەسانە لەكاتی خواردنی ژەمەكانیاندا ئاوو خواردنەوەكانی دیكە لەگەڵ نانەكەدا دەخۆنەوە، ئەوەش بۆتە پرسیار لای زۆرینەی خەڵك ئایا ئەو كردارە زیان یاخود سودی هەیە.\n(نۆریا دینۆڤا) پسپۆڕی خۆراكی و نەخۆشییەكانی كۆئەندامی هەرس ئاشكرای دەكات، ئاو و خواردنەوەكانی دیكە ئەگەر بەبڕێكی دیاریكراو بخورێنەوە زیانیان نابێت و كاریگەرییان لەسەر كرداری هەرس نابێت، بەمەرجێك لەگەڵ نانخواردندا خواردنەوەی ناتەندروست نەخورێتەوە.\nئەو پسپۆڕە لە چاوپێكەوتنێكیدا لەگەڵ كەناڵی زە فیزدای ڕوسی دەڵێت : خواردنەوەی (200) میلیلیتر ئاو و یان خواردنەوەكانی دیكە زیانی نییەو كێشەو گرفت بۆ كرداری هەرس دروست ناكات، بەڵام ئەگەر لەو بڕە زیاتر بخورێتەوە باش نییەو كۆئەندامی هەرس ناتوانێت بە باشی ئەركەكانی خۆی ئەنجام بدات.\nسەبارەت بەو كەسانەی حەز بە خواردنەوە گەرمەكانی وەك چایی و قاوە دەكەن، ئەو پسپۆڕە باس لەوە دەكات باشترە لەگەڵ ژەمەكەدا بخورێنەوە، چونكە خواردنەوەیان دوای نانخواردن زیانی بۆ كرداری هەرس دەبێت و كەسەكە سوود لەو خۆراكە وەرناگرێت كە خواردویەتی.


بە ئارامی و دوور لە هاشوهوش\n- هەڵبژاردنەکە بۆ عێراقە، کەچی وەهمی گۆڕینی 'دەسەڵاتی هەرێم' لای دەنگدەر دروست ئەکرێ!\nئەوانەی ئەمڕۆ بەو بانگەشەیە دەنگ کۆئەکەنەوە، سبەی دۆڕاوی هەڵبژاردنەکانی کوردستان ئەبن، چونکە ئەو کارتەی کە پێویستە ئەوکات ڕابکێشرێ، لە ئێستاوە ڕایئەکێشن و ئەیسوتێنن.\nهێزی سەرکەوتوو بانگەشەو بەرنامەی هەردو هەڵبژاردنەکە جیائەکاتەوەو تێکەڵی ناکات، ئەیکا بە دوو کارت و ئێستا یەکێکیان ڕائەکێشێ.\n- هەڵبژاردنەکە هی عێراقە، کەچی ئەڵێ ی هی محافەزاتەو شەڕەکە لەسەر محافزی سلێمانییە!\nوەکچۆن هاوکیشەی 'خۆپیشاندان' هەولێرو دهۆك یەکلای ئەکەنەوە، هاوکێشەی 'دەنگدانیش' هەر ئەوان یەکلای ئەکەنەوە نەك سلێمانی.\nیەکێتی بە ئەندازەی پێویست بچوککراوەتەو بچوکتریش ئەبێتەوە، ئەبوو هێزی کۆن و نوێ، قورسایی بخەنە سەر ئەولاو بە هەمووان خەریکی بچوكکردنەوەی پارتی بن، نەك لێدان و بچوککردنەوەی خۆیان.\n- نەك هەڵبژاردنی گشتی، لە هی گەڕەك و گوندێکیشا پارتی و یەکێتی پاشەکشێ بکەن هەر دەسکەوتە، گرنگە هێزەکانی تر لەوە تێبگەن کە بچوکبوونەوەی پارتی و یەکێتی گرنگترە لە گەورەبوونی ئەوان!!\nیەعنی گەورەبوونی ئەوان لەسەر حسابی پارتی و یەکێتی گرنگە، نەك لەسەر حسابی یەکتر.\n- (هاوپەیمانی و نەوەی نوێ) هێزی مونافسن، بەڵام هێزی نوێ نین، چونکە نەیانتوانیوە گۆڕان تێپەڕێنن، بەهەمان کەرەستەکانی گۆڕان ململانێ ئەکەن و هاتوونەتە مەیدان، هێزی نوێ ئەوەیە کە گۆران تێپەرێنێ نەك ئەوەی کە لاسایی گۆڕان بکاتەوەو چێشتە ساردەکانی ئەو گەرم بکاتەوە..\nهێزی نوێ هێشتا هەر گۆڕان خۆیەتی، چونکە ئەخیر پەیام هێشتا هەر ئەوەی ئەوەو پەیامی نوێتر نەهاتووە، ئەوەی دێ هەمان پەیامی ئەو دووپات ئەکاتەوە.\nئەشێ نەوەی نەوێ ڕاگەیاندنی بەهێزتربێ، ئەشێ کەسی یەکەمی هاوپەیمانی وەجهتربێ، بەڵام بە هەموو کەموکوڕیەکانیەوە هێشتا هەر گۆڕان خۆی، نزیکترە لە پەیامەکانی خۆی.\n- هێزەکانی تر بۆ ئەوەی نوێ بن ئەبێ گۆڕان تێپەڕێنن، بەڵام گۆڕان بۆ ئەوەی کۆن نەبێ، ئەبێ خۆی تێپەڕێنێ!\nئەبێ قسەی نوێ ی هەبێت، مەسەلەن دوای عەفرین و کەرکوك، ئیتر تەنیا خیاتبی چاکسازیی کافی نیەو ئەبێ قسەی نەتەوەیی و نیشتمانیش هەبێ!!\nئێستا قەزییەی کورد لەنێوان پارتی و پەکەکە چەقی بەستووەو لەپاشەکشێ دایە، کۆنگرەی نەتەوەیی لەنێوان ئەم دوو هێزەدا مرداربۆتەوە، پێویستە هێزی سێیەم و بەرەی سێیەم بێتە مەیدان و قسەی خۆی بکاو دووانەکەی تریش گرێ بداتەوە.\nتاکە شت کە گۆران لە لۆکاڵییبوون ڕزگاربکات، هەروەها لە خۆی ڕزگاری بکاو خۆی تێپەڕێنێ، خیتابێکی نەتەوەیی نیشتمانییە.\n- هاوپەیمانی نوێ نیە، بەڵام مونافسێکی ئیجابییە، چونکە ڕووی تیرەکانی لە بازنەی پارتی و یەکێتییە.\nهاوپەیمانی و گۆڕان و ئیسلامییەکان ئەگەرچی مونافەسەش ئەکەن، بەڵام بە تەنکی لە یەك ئەدەن و تا سەر ئێسقانی نابەن، چونکە تێگەیشتوون کە شەڕی گەورەی ئەوان لەگەڵ بازنەکەی ترە، ئەمەش سەرەتایەکی باشە بۆ ئەوەی دواتر کاری پێکەوەیی بکەن و بازنەیەکی تۆکمە دروست بکەن.\nبەڵام نەوەی نوێ مونافسێکی سلبیە، چونکە تیرەکانی ڕووکردۆتە ناوەوەی بازنەی ئۆپۆزسیۆن و تا ناو گۆشت و ئێسكیشی بردوە!\nئەگەر بە کات حسابی بکەیت، نەوەی نوێ نەك پێشکەوتنێك نیە، بەڵکو ڕێك نۆ ساڵ گەڕانەوەیە بۆ دواوە، بۆ ٢٥ی ٧ی ٢٠٠٩ ئەو کاتەی گۆران وتی من هەر خۆم ئێوە هەمووتان.\n- بەڵام هێشتاش پێموانیە کە نەوەی نوێ هیچ سودێکی نەبێت، بەڵکو عادەتەن خەڵکی ڕەشبین کەیفیان بە خیتابی توندو هێزی ڕادیکاڵ دێت!\nهەر بۆیە خەڵکێکی ڕەشبین کە هیوایان بە هەڵبژاردن نەماوەو بە تەمان دەنگ نەدەن، هیوادارم نەوەی نوێ هیوایەك بۆ ئەمانە بگەڕێنێتەوەو ئەم دەنگانە هەمووی بەرێ بۆ خۆی.\nبەڵام ئەوانەی کە دەنگ ئەدەن و ئومێدیان بە هەڵبژاردن ماوە، هیوادارم زۆرترین دەنگ بە هێزەکانی دەرەوەی پارتی و یەکێتی بدەن بە تایبەت بە گۆڕان!\nچونکە گۆڕان تەنیا حیزب نیەو مۆدێلیشە، حیزب و قەوارەی تر دروستبوون و هەن، بەڵام هێشتا هەر گۆران مۆدێلە بەرامبەر مۆدێلی پارتی و یەکێتی.\nتا گۆڕان چەقی مۆدێلەکەی خۆی بێت، یان تا مۆدێلێکی تر پەیا ئەبێت، تا ئەو کاتە گۆڕان لە هەمووان زیاتر شایستەی دەنگ پێدانە.


یەکێک لە خەسڵەتەدەگمەن و تایبەتەکانی نەوشیروان مستەفایەورە بەرزی و نەخشەدانان بوو بۆ هەڵسانەوە لەکاتی هەرەس و داڕمانی مۆراڵەکاندا. بەڵام مەلا بەختیارلە لاپەڕەی (٧٠)ی کتێبەکەیدا حیکایەتێکیهۆنیوەتەوە گوایە کاک نەوشیروان لەژێر کاریگەری دەرئەنجامی پەلامارەکانی ئەنفالەکاندا بەنیاز بووە ئاشتەبتاڵ بە شۆڕش بکات؛\nحیکایەت خوان دەڵێ:"ساڵی (١٩٨٨-١٩٨٩) ئەو شۆڕشە دیموکراسیەی ئەوانەی پێیان وابوو، هێندە پیرۆزە، کە ناکرێ بیری جیاوازیش لە ناویا ئازاد بێ، سکرتێری کۆمەڵە، سەرەتا بڕیاریدابوو، بەیاننامەیەک دەربکات و بڵاوەی پێ بکات." بۆ زیاتر روونکردنەوەی مەرامە نەزۆکەکەی لە پەراوێزدا نووسیویەتی: "لە کۆبوونەوەی مەکەتەبی سیاسیدا، دوای تێکشاکاندی ئەنفالەکان، نەوشیروان مستەفا ویستویەتی قەناعەت بە کۆبوونەوەکە بکات، بەیاننامەیەک بڵاوبکەنەوە و بڵاوی لێ بکەن لەدەرەوەی وڵات خەریکی کاری دیپلۆماسی بن و رۆژنامە بە زمانی کوردی و عەرەبی دەربکەن. تەنها کۆسرەت رەسوڵ و جەبار فەرمان بەرپەچیان داوەتەوە و پێیانگوتوە: ئەم شۆڕشە هی تۆ و مام جەلال نییە. تۆ ئارەزووی خۆتە، ئێمە درێژە بە شۆڕش دەدەین" ...\nئەم پەرەگرافە بێ سەرچاوە و بێ بنەمایە لە رمڵ لێدان و خەیاڵ پڵاوی حیکایەت خوانێک دەچێ،کە گوێگرەکانی بە کاڵفام بزانێ و بیەوێ لەخشتەیان بەرێ. کەسێک کە خۆیبە فەیلەسۆف و بیرمەند و مێژوونووسبزانێ، گەر دەروونێکی پڕ لە رق و کینە و گرێ نەبێ، هەرگیز رێگە بەخۆی نادات زانیارییەک بڵاو بکاتەوە کە لە گەڵ بنەماکانی لێکۆڵینەوەی زانستی و حەقیقەدا ئاسمان و رێسمانیان بەین بێ، ئەویش لە سەر کێ؟ لەسەر نەوشیروان مستەفا!! بۆ چ رووداوێک؟ رووداوێک کە ٣٥ ساڵ بەسەریدا تێنەپەڕی بێ و زۆربەی شاهید حاڵەکان زیندوو بن و دنیایەک سەرچاوە و بەڵگە نامەی حاشا هەڵ نەگری لە سەر بێ.\nجا بابێنە سەر پوچەڵ کردنەوەیحیکایەتە خەیاڵیەکەی مەلا بەختیار:\nیەکەم: لەسەروبەندی ئەنفالەکان و لە دوای ئەنفالەکاندا بەسەدان پێشمەرگە و چەندین سەرکردەی سیاسی و فەرماندەی سەربازی کە زۆربەیان لە ژیاندا ماون، شاهیدی ئەوەن کە نەوشیروان مستەفا لە بەدرێژایی حەوت مانگی پەلامارەکانی ئەنفالەکاندا چۆن بە ورەیەکی بەرزەوە و بە تەکتیکی جەنگی فەرماندەیی شەڕەکانی کردوە و هەوڵی داوە بە کەمترین زیان لەو شەڕە نابەرامبەرانەدا لێی دەرچێ. لە دوای پرۆسەی ئەنفالەکانیشدا ئەوە هەر نەوشیروان مستەفا بوو چەندی خولی پارتیزانی بۆ پێشمەرگەکان کردە و ئامادەی دەکردن بۆ جەنگی پارتیزانی... و چەندین مەفەرەزەی پارتیزانی ناردەوە بۆ ناوچە سوتماکەکان.. وەڵامی ئەم بوختانەی مەلا بەختیار بۆ ئەو پێشمەرگە و فەرماندە قارەمانانەی یەکێتی بەجێ دەهێڵین. پێشنیاریش بۆ کاکە مەلا دەکەین بیرەوەرییەکانی سوڵتان هاشم بخوێنێتەوە لە کاتی پەلامارەکانی ئەنفالدا کە چۆن پێشمەرگەکانی یەکێتی بە فەرماندەیی نەوشیروان مستەفا بەرگری قارەمانانەیان کردوە.\nدووە: تێکۆشەرەکانی رێکخستەکانی کۆمەڵە باش دەزانن چۆن نەوشیروان مستەفا چەند مانگێک دوای شکستە سەربازییە کاتییەکانی پێشمەرگە، لە زۆربەی شارەکانی کوردستاندا سوپای رزگاری کوردستان (سرک)ی دروست کرد و ئامادەی کردن بۆ شەڕی ناو شارەکان و چەندین ئەوەی خۆی ناوینابوو (وەکر)ی لە شار و شارۆچەکان بۆ چالاکی پێشمەرگانەی ناو شارەکان دروست کرد. گومانم لەوەدا نییە ئەو تێکۆشەرەرانە کە ئێستا بەشێکیان لە ناو یەکێتی و بەشێکی دیکەیان لە ناو بزوتنەوەی گۆڕان یان بێ لایەنن، وڵامی قەپۆز شێکینیان بۆ ئەم بوختانە سیخناخ لە بوغز و قینەیەی مەلا بەختیار دەبێ..\nسێیەم: بۆ دەرخستنی درۆ و دەلەسە هەڵبستراوەکانی مەلا بەختیار، لێرەدا چەند پەرەگرافێکی ئەو نامە بڵاو نەکراوانەی نەوشیروان مستەفا دەخەینەڕوو کە لە گەرمەی ئەنفالەکاندا لە رێگەی دکتۆر موکەڕم تاڵەبانی ناردوونی بۆ سەدام و بە ورەیەکی بەرز و ئایندە بینییەکی بێ وێنەوە کاری بۆ بەدەست هێنانی مافەکانی گەلەکەی کردوە. لە ٢٨/٥/١٩٨٨ ئاوای بەسەرانی بەعس وتووە:\n"جەنگی خەلیج، ئێمە کاتی خۆی بە کاربەدەستانی عێراقمان وت، نەبەسۆپەر ئەتاندارد و نەبەقەرزی ئەمریکا و نە بە مەوادی کیمایی بەلادا ئەکەوێ، بەڵکو عاملی چارەنوس سازی ئەو شەڕە نەتەوەی کوردە، بەهەرلایەکی ناکۆکیەکەدا بکەوێ، ململانێکە بە قازانجی ئەو تەواو ئەبێ، بەڵام ئەوان ئەوسا مەغرور بوون، ئەوان لەم چەند مانگەدا توانیان هەندێ سەرکەوتنی عەسکەری بەسەر ئێمەو گەلەکەماندا بەدەس بهێنن، سەبارەت بە نابەرامبەری هێزی نێوان هەردولا، بەڵام هەرگیز ناتوانن گەلەکەمان دەستەمۆ بکەن و بەم کارانەی لەم دوایانەدا کردویانە برینێکی قوڵیان کردوەتە ناخی دەرونی نەتەوەکەمان کە ساڕێژ بوونی بژاردنێکی گەورەی ئەوێ لە لایەن ئەوانەوە، ئەگەر بیکەن قازانجی ئێستەو پاشەڕۆژی خۆیانی تیایە و ئەگەر نەیکەن زەرەر لە خۆیان ئەدەن لە پێش ئێمەدا چونکە ئێمە هیچمان نەماوە لەدەستی بدەین،ئەوان سامان و دەوڵەتیان هەیە ئەبێ بیپارێزن..."\nچوارەم: نەوشیروان مستەفا لەو ساتەی کە بڕیاری وازهێنان لە دکتۆراکەیدا و لە کەناری دانوبەوە گەڕایەوە بۆ خڕی ناوزەنگ، دەیزانی ئەم بڕیارەی لەوانەیە ببێتە هۆی شەهید بوونی، ئەویش وەک هەموو هاوڕێ پێشمەرگەکانی پرۆژەیەکی بەردەوام بوو بۆ شەهید بوون و دەیان جاریش لە لێواری مەرگ گەڕایەوە. بۆیە بە ئەقڵی کەسێکی نەخۆشدا نەبێ بە ئەقڵی هیچ کەسێکی ژیردا ناچێ شکستێکی سەربازی وا لە رابەرێکی فکری و فەرماندەیەکی پارتیزان بکات لە واقعەکە هەڵبێ و میژوویەکی ناشیرین بۆ خۆی و هاوڕێکانی تۆمار بکات.. ئاخر نەوشیروان مێژوونووس بوو، مێژوو خوێن بوو پەندی لە مێژوو و چارەنووسی دەیان سەرکردە و رابەر و فەرماندەی سەربازی وەرگرتبوو، دەیزانی دوایی مێژوو چۆن باسیان دەکات.. بۆیە هەڵهاتن لە بەرپرسیارێتی و ئاشبەتاڵ کردن هەرگیزاوهەرگیز لە خەیاڵی نەوشیروان مستەفادا نەبووە... دیارە مەلا بەختیار قسەکانی مام جەلالی پێ راست نییە کە باس لەوە دەکات لەو کاتەی گەیشتوەتەوە کوردستان کاک نەوشیروان مستەفا پێی وتووە: "ئەگەر ئەو برادەرانە لە شکست نەبان، پێم دەگوتی بگەڕێینەوە، چونکە لەگەڵ ئەم برادەرانی ناوەوەدا فەقەت ناومان یەکە، نە بیروباوەڕمان نەسیاسەتمان، نە بیروبۆچونمان وەکو یەکە، بەڵام ئێستا ئەو برادەرانە لە شکستان و لە شکستا نابێ میللەتی خۆمان و برادەرانی خۆمان بەجێ بهێڵین". ئەمەیە بیرکردنەوەی نەوشیروان مستەفا، دانی بەجەرگی خۆیدا ناوە و هەموو ناسۆرەکانی قەبوڵ کردوە، تەنها لەبەر ئەوەی لە شکستدا کەسانێک بەجێ نەهێڵێ کە ئەمڕۆکە ئەو لە ژیاندا نەماوە بوختانی بۆ هەڵ دەبەستن..\nمام جەلال لە بەشێکی دیکەی بیرەوەرییەکانیدا دەگێڕێتەوە "رۆژێک نەوشیروان مستەفا جیای کردمەوە و وتی: مام جەلال پێت وایە من تۆم خۆش دەوێ، وتم ئاە، وتی پێت وایە من پەرۆشی پاراستنی تۆم، وتم بەڵێ، وتی دەمنیش قسەیەکم هەیە، مام جەلال هەتا ئێستا سەرکردەی شۆڕشەکانی کورد لە دەرەوەی وڵات مردون، یەکێک لە سەرکردەکان لە ناوەوە نەمردوە... وتی با من و تۆ لە خاکی کوردستان بمرین با وڵاتەکە چۆڵ نەکەین، با بڵێن لەسەرفڵان گرد، مام جەلال شەهید بوو، لەسەر فڵان گرد نەوشیروان شەهید بوو، ئەمە با بكەبن بە نەریتێك كە سەركردەكان وڵات بەجێ ناهێلێن، منیش داواكارییەكەیم قبوڵ كرد و گەراینەوە وڵات."\nلەبەر ئەوەی مەلا بەختیار نووسینەوەی مێژوو بە حیکایەتی بەر ئاگردان تێگەیشتووە، بۆیە بۆ ئیسپات کردنی تۆمەتەکانی هیچ سەرچاوەیەک ناهێنێتەوە و خۆی ماندوو ناکات چاوێک بە ئەدەبیاتی حیزبەکەدا بخشێنێتەوە و بزانێ ئایا لەسەر ئەو تۆمەتەی هیچ دیکۆمێنتێک هەیە یان نا.. قەیناکات وا من پەرگرافێکی ئەو بەیاننامەیەی ١٩ مانگی ٣ی ١٩٨٨بۆ بڵاو دەکەمەوە کە نزیکەی مانگێک دوای دەستپێکردنی ئەنفالی یەک و کشانەوە و چۆلکردنیبارەگای سەرکردایەتی، کاک نەوشیروان نوسیویتی و بەناوی مەکتەبی سیاسی ی.ن.ک ەوە بڵاوکراوەتەوە و پێشبینی رووخانی سەدام و رژێمەکەی کردوبوو:\n"...به‌م بۆنه‌یه‌وه ئاگاداری جه‌ماوه‌ری میلله‌ته‌که‌مان ئه‌که‌ین ئه‌گه‌ر چی دوژمن به قیمه‌تێکی گران سه‌رکه‌وتنێکی بچوکی له گرتنی ناوچه‌یه‌کی جوگرافی ته‌سک به‌ده‌ست هێنا، به‌ڵام دڵنیایان ئه‌که‌ین که ئه‌م شه‌ڕه نقطه‌ی وه‌رچه‌رخانێک ئه‌بێ له جه‌نگی (٢٧) ساڵه‌ی گه‌لی کوردو جه‌یشی عیراقی دا به‌قازانجی گه‌له‌که‌مان و سه‌ره‌تای پاککردنه‌وه‌ییه‌کجاری خاکی کوردستان ئه‌بی له هێزی چه‌په‌ڵی داگیرکه‌ری به‌عسیکه ڕۆژی له گۆڕنانی نزیک بۆته‌وه...\nبۆ پێشه‌وه بۆ په‌ره‌پێدانی خه‌بات له پێناویڕوخاندنی رژێمی به‌عس وبه‌ده‌ستهێنانی مافی ئازادی چاره‌نووس بۆ گه‌لی کورد.\nدۆست و دوژمن شاهیدی ئەوە بۆنەوشیروان مستەفا دەدەن کە ئەو پیاوێک بووە گوفتار و کردارەکانی وەک یەک بوون، بە چ ئەقڵێکدا دەچێ خۆی رووزەردەی نەتەوەکەی بکات..!!\nئەم ئەقڵیەتەی کە لە پشت تۆمەتێکی لەو چەشنەوەیە، گەر ئامانجی تێکدانی راستیەکان و هەڵبەستنی بوختانی ناڕەوا و دور لە ئیتیکی پیشەی نووسین نەبێ، چۆن جورئەت ئەکا و رێگە بە خۆی دەدا بە خەویش باس لەوە بکات لە دوای ئەنفالەکان نەوشیروان مستەفا بە نیازی ئاش بەتاڵ کردن بووە بە شۆڕش..


عەلمانیەکان دەڵێن ئیسلام زوڵمى لە ئافرەت کردووە ئایا وایە؟ وە ئافرەت پێش ئیسلام چۆن ڕەفتارى لەگەڵ دەکرا؟: ماڵپەڕی وەڵامەکان\nوه‌ڵامى گومانه‌كانعەلمانیەکان دەڵێن ئیسلام زوڵمى لە ئافرەت کردووە ئایا وایە؟ وە ئافرەت پێش ئیسلام چۆن ڕەفتارى لەگەڵ دەکرا؟\nعەلمانیەکان دەڵێن ئیسلام زوڵمى لە ئافرەت کردووە ئایا وایە؟ وە ئافرەت پێش ئیسلام چۆن ڕەفتارى لەگەڵ دەکرا؟\nوە پێغەمبەری خوایش ﷺ فەرموویەتی: " من عال جاريتين – بنتين – حتى يبلغا جاء يوم القيامة أنا وهو كهاتين " (رواه مسلم).\nهەروەها پێغەمبەری خوا ﷺ فەرموویەتی:\n7. ئیسلام وەصیەتی كردووە بە جوان ڕەفتاری و مامەڵەی باش لەگەڵ ئافرەتدا، پێغەمبەری خوا ﷺ فەرموویەتی: " واستوصوا بالنساء خيرا " (متفق عليه).\nوە فەرموویەتی ﷺ: " لا يفرك مؤمن مؤمنة إن كره منها خلقا رضي منها آخر " (رواه مسلم).\nوە فەرموویەتی ﷺ: " خياركم: خياركم لنسائهم " (رواه الترمذي وقال حديث حسن صحيح).\nوە فەرموویەتی ﷺ: " الدنيا متاع وخير متاعها المرأة الصالحة " (رواه مسلم).\nوە پێغەمبەری خوا ﷺ دیاری كردووە كە ئافرەتی چاك كامەیە و هەندێك لە سیفەتەكانی لەم فەرموودەیەدا دیاری كردووە:\n" إذا نظر إليها سرَّته وإذا أمرها أطاعته وإذا غاب عنها حفظته في نفسها وماله " (رواه أحمد والنسائي).\nحوکمی ئەو کەسانەی کە دەڵێن نوێژە بارانەشتان نەکردایە باران هەر دەباری لە قورئاندا هاتووە کە بەس خودا دەزانێ چ لەڕەحمی ئافرەتدا هەیە بەڵام ئێستا بە هۆى ئامێرى سۆنەرەوە دەزانرێ کوڕە یان کچ ڕەچاو کردنی مافی ئافرەت لەقورئاندا هۆكار چیە كه لەم سەردەمەدا لە كاتی ڕوودانی هەر كارێكی توندوتیژی دەستی خراپە بۆ ئیسلام ڕادەكێشرێت؟ گرنگى ئایین بۆ مرۆڤایەتى چیە؟ ئەگەر ئایین نەبوایە مرۆڤ چۆن دەبوو، واتە سودو زیانى ئاین چیە؟\nسەردان: ٤,٤٦٨ بەش: وه‌ڵامى گومانه‌كان\nپرسیاری دواترئامۆژگاریتان چیە بۆ ئافرەتانى سفور و پانتۆڵ لەپێ ، وە گەر تەوبە نەکەن چ سزایەکیان بۆ دانراوە لە قیامەت؟پرسیاری پێشترمن وەك كچێك چ دوعایەك بكەم بە شێوەیەكى دینى بۆ ئەوەى شوو بكەم؟


14:10 - 3 بانەمەڕ 2719\nئاژانسی کوردپا: حوکمی ساڵێک زیندانی تەعزیری بۆ ڕۆژنامەنووسێکی کورد خەڵکی شاری ئیلام ، لە لقی پێنجی دادگای پێداچوونەوەی ئەو شارە، پشتڕاست کرایەوە.\nبەپێی ڕاپۆرتی گەیشتوو بە ئاژانسی هەواڵدەریی کوردپا، \_"نەجەف مێهدی‌پوور\_" خاوەن ئیمتیاز و بەرێوەبەری دوو حەوتوونامەی هەڵپسێردراوی \_"باختر زمین\_"،کە به تۆمەتی \_"پڕوپاگەندە دژی نیزام و بێڕێزیکردن بە ڕێبەری حکوومەت\_" بە یەکساڵ زیندانی تەعزیری مەحکووم کرا بوو، ئەم حوکمە لە لایەن لقی ٥ی دادگای پێداچوونەوەی شاری ئیلام، پشتڕاست کرایەوە.\nئەم ڕۆژنامەنووسە ئیلامییە، ڕۆژی ٢٤ی خاکەلیوەی ئەمساڵ، له دادگای پێداچوونەوەی شاری ئیلام دوایین دادکۆکیی لە خۆی، کردبوو.


زه‌نوون سلێڤانه‌ى | Evro News\nسه‌ره‌كى Authors Posts by زه‌نوون سلێڤانه‌ى\nرادیۆیا زاخۆ به‌ر ب شه‌مالكا 27\nئیرۆ د جیهانێ دا پربوونا وێستگه‌هێن میدیا و راگه‌هاندنێ یێ بوویه ئالاڤه‌كی هه‌ره ب هێز و گرنگ، باندۆرا خوه‌یا جودا هه‌یه ل سه‌ر چاند و زمان و ره‌وشه‌نبیریا جڤاكی د ناڤا جڤاكێن جیهانی دا. ل ڤێرێ دێ ڤه‌گه‌رن ل دۆر بابه‌تێ بیرئانینا 27 مین سالڤه‌گه‌را ئێزگێ ده‌نگێ كوردستان رادیوا زاخۆ ل ژێر چاڤدیریا سه‌رۆكێ هێژا مه‌سعود بارزانی هاتیه دامه‌زراندن و مێژوویا وێ ڤه‌دگه‌ریت كو ل رۆژا (29 چریا دووێ) یا سالا 1993، ڤه‌كرنا ڤی ویستگه‌هێ راگه‌هاندنێ (fm) رادیۆیا زاخۆ بوویه ئێكه‌م قوتابخانه ژبۆ گه‌شكرنا بزاڤا رۆژنامه‌ڤانیێ و راگه‌هاندنێ ل ده‌ڤه‌رێ، ئه‌ڤه‌ژی هێڤێنێ ره‌نج و خه‌بات و شۆره‌ش و قوربانیدانا خه‌لكێ ده‌ڤه‌رێ یه به‌رده‌وام كه‌تیه د خزمه‌تا تووڕه و كه‌لتوور و هونه‌رێ كوردی دا ژبۆ زه‌نگینكرنا به‌رهه‌مێن بزاڤا ره‌وشه‌نبیری و لێك نێزیكرنا هه‌ڤ ئه‌ده‌ب و دۆست و نڤیسه‌ر و هونه‌رمه‌ندێن باژێرێ زاخۆ ل ده‌ڤه‌رێن ده‌وروبه‌ران. ده‌نگێ كوردستانێ و رادیۆیا زاخۆ د ڤێ ته‌مه‌نێ خوه‌یێ مێژوویێ دا به‌ر ب شه‌مالكا 27 سالیێ ڤه ده‌ربازدبیت ب تایبه‌ت دقووناغێن سه‌خت و ده‌مێن بانگه‌شه‌یا ئه‌نجامدانا گشت جۆرێن هه‌لبژارتنان و راپرسیێ دا، رۆله‌كی كاریگه‌ر گێرایه د ناڤا پێگه‌هێن جه‌ماوه‌ری دا و شاراندنا سروودێن نیشتمانی و ئازادیا گه‌ل و جڤاكی ب ره‌نگه‌كێ راسته‌خوه شیایه بله‌ز گوهدار و بینه‌رێن خوه كادر و كارمه‌ندێن خودان شیان د ڤی وێستگه‌هێ ئێزگێ ده‌نگێ كوردستان دا ل دۆر خوه خڕڤه‌كن ب چه‌له‌نگی د كار و ئه‌ركێن خوه یێن رۆژنامه‌ڤانیێ دا د سازدانا پرۆگرام و به‌رنامه و د مێزگه‌ردێن تایبه‌ت دا، بوویه جهێ دلخۆشیێ و كه‌یف پێ هاتنا گشت گوهدار و حه‌ژێكه‌رێن پرۆگرام و به‌رنامه‌ێن هه‌مه‌جۆر و خۆش و دلڤه‌كه‌ر و ل گه‌ل گرنژین و سلاڤێن سپێده‌هیان ب مۆزیك و ستران و هه‌لبه‌ست بوویه وانه‌ێن پرۆگرامێن هونه‌ری و زمان و كه‌لتوورێ جڤاكێ باژێرێ زاخوه‌یا ده‌لال هه‌یا نها ژی د ڤی ته‌مه‌نێ خوه‌یێ 26 سالیێ دا ب ئامیره‌تێن خوه‌یێن پێشكه‌ڤتی ب رێیا مالپه‌ر و سایتێن خوه یێن ئه‌لكترۆنی ژی بێ راوه‌ستیان د په‌خشكرنا پرۆگرام و گشت به‌رنامێن خوه‌دا ب هاریكاری و پشته‌ڤانیا كادر و كارمه‌ندێن خوه‌دان سه‌ربۆر ئێزگێ ده‌نگێ كوردستانێ رادیۆیا زاخۆ دبیته تێگه‌هێ هشیاركرنا جڤاكی د به‌رنامه‌ێن رامیاری و ره‌وشه‌نبیری و ئابووری و .. هتد. هه‌لبه‌ت د ڤێ بیرئانینا 26 سالڤه‌گه‌را ده‌نگێ كوردستان رادیۆیا زاخۆ ل ته‌ڤایا گشت كادر و كارمه‌ندێن وێ و خه‌لكێ زاخۆ پیرۆزبیت.\nگرنگیا بیرئانینا ئه‌برامزشكێنان!\nبێگومان حنێر و سه‌ركه‌فتنێن داستانا پردێ ره‌نگڤه‌دانا خوه‌یا ئه‌رێنی هه‌بوو جوداتره ژ داستانێن دی یێن مێژووی، ئه‌ڤ ره‌نگه داستانا پردێ پر وانه‌ك بۆ رێگرتن ل كریار پیلانێن بۆیه‌را خیانه‌تكاریا 16 ئوكتوبه‌رێ، یا سالا 2017 دا ژ ئالیێ كۆمه‌كا سه‌ركردێن حزبه‌كێ ڤه، هه‌ماهه‌نگی هه‌بوون دگه‌ل سۆپایێ عیراقێ و میلیشیاتێن شیعی و چه‌كدارێن حه‌شدا شه‌عبی بوویه ئه‌گه‌رێ ژ داستانا پشكه‌كا هه‌را مه‌زن ژ ئاخا سنۆر و جوگرافیه‌تا ده‌ڤه‌رێن كوردستانی.\nله‌ورا داستانا پردێ ده‌سپێكرن د رۆژێن 19 ـ 25 چریا ئێكێ ) یا سالا 2017 دا ب سه‌رپه‌رشتیا سه‌ركرده‌یێ مێژووی سه‌رۆك مه‌سعود بارزانی ب ره‌نگه‌كی راسته‌خوه ل گه‌ل گشت میحوه‌ر و به‌رۆكێن جه‌نگی دا بۆ وان راسپارده و ئامۆژگاریێن خوه‌یێن تایبه‌ت شیایه سه‌نگا ئیرادا پێشمه‌رگه‌یێ كوردستانێ به‌رز و بلندتر لێ دهات، هه‌ر ژ پردێ بگره و هه‌تا دگه‌هیته سحێلا و مه‌حموودیێ و عه‌ین عویس و ..هتد.\nهه‌لبه‌ت ڤێ داستانا پری خودان سه‌روه‌ری بوویه ئه‌گه‌رێ پاراستنا هه‌یبه‌تا سه‌قایێ ئه‌نجامێن رێفراندۆما سه‌ربخوه‌یێ یا گه‌لێ كوردستانێ ئه‌وا كو ل رۆژا 25 ئیلۆنێ دا ده‌سپێكری ڤه‌گه‌راندنا سه‌قامگێریا هه‌رێما كوردستانێ ڤێ داستانێ مێژوو دوباره‌كر جاردن ل سحێلا و پردێ حوكمه‌تا ناڤه‌ندی ل به‌غدا هشیاركریه پاشكه‌شێ بكه‌ت ژ ڤان گه‌ف و ئێرشێن خوه‌یێن ل ڤێ داویێ ل سه‌ر ڤێ ئاخا سنۆرێن كوردستانا باشۆری رابگریت و دیسا نه‌چاردبن ب رێیێن گفتوگۆیێ و دانوستاندنان ب هنارتنا شاندێن خوه بۆ هه‌ولێرێ هه‌ماهه‌نگیێن باش هه‌بن شرۆڤه‌كرن ل دۆر ڤان كێشه و كرێزێن ل ڤێ داویێ د ناڤبه‌را حوكمه‌تا ناڤه‌ندی و حوكمه‌تا هه‌رێما كوردستانێ دا.\nل ڤێرێ یاخوه‌یایه ب هه‌بوونا ڤی سه‌ركرده‌یێ مێژووی و ئاشتیخواز سه‌رۆك بارزانی ئیرۆ ب مه‌رجه‌عێ گه‌لێ كورد ل جیهانێ دهێته نیاسین، له‌ورا هه‌یا نهاژی د به‌رۆكێن به‌رگریكرنێ دا هه‌ر كور و نه‌ڤیێن پێشمه‌رگه‌یێ نه یێن ئیرۆ دهێن، ئانكو ئه‌وێن ب ده‌هان داستانێن مێژووی د شۆره‌شێن ئیلۆن و گولانێ و راپه‌رینێ دا ل سه‌ر ده‌ستێن هاتینه تۆماركرن وه‌ك داستانا (كانی ماسێ، سه‌فین، خوراكورك)، به‌رده‌وام یێ د مێژووێ دا دوپات كه‌ینه‌ڤه د مه‌ژی و هه‌ست و ده‌روونێ هه‌ر قه‌هره‌مانه‌كێ دا زیندی دمینیت و دبیرئینین ڤه.\nخوه‌نیشادانێن جه‌ماوه‌ری و تووره‌بوون و سه‌رهلدانه‌كا نوو\nحوكمه‌ت و ده‌ستهه‌لاتدارێن وه‌لاتێن رۆژهه‌لاتا ناڤین و ناڤه‌راست پتریا وان ده‌ستهه‌لاتداران ل سه‌ر بنه‌مایێن عه‌قلیه‌ته‌كا شۆفینزم و دیكتاتۆریه‌تێ هاتیه دروستكرن، هه‌ر ئێك ب ره‌نگه‌كێ سه‌رده‌ریێ ل گه‌ل ملله‌ت و نه‌ته‌وێن جودا كرینه، باشه هه‌كه حوكمه‌تێن خوه‌دان ده‌ستهه‌لاتداران بڤێت خوه‌نیشاندانێن جه‌ماوه‌ری دژی وان نه‌هێته‌كرن، دڤێت ڤان خالێن هه‌نێ ل به‌رچاڤ په‌یره‌وبكه‌ت\nــ به‌رده‌وامیدان ب خوه‌شگوزاریێ گشت گه‌ل و نه‌ته‌وه‌ێن بێ جوداهی.\nــ گرنگێدان ب ته‌خا گه‌نجان ب گشتی و تایبه‌ت گه‌نجێن خوه‌ینده‌واڕ و خودان باوه‌رنامه.\nـ بهێزكرنا هه‌ستا نه‌ته‌واێه‌تیێ د ناڤبه‌را گه‌ل و ده‌ستهه‌لاتێ دا.\nـ رێگرتن ل كریار و زێده‌گاڤیان و هشكرنا ژێده‌رێن گه‌نده‌لیێ.\nـ سه‌روه‌ریا قانوونێ ل سه‌ر هه‌ر تاكه‌كێ جڤاكێ خوه پسه‌پینت، هه‌ر ژ كرێكاری بگره و هه‌تا كه‌سێن پایه‌به‌رزترین یێ دناڤا ده‌ستهه‌لاتێ دا.\nـ قه‌بوولكرنا ئوپۆزسیۆنێ ل سه‌ر رویێ راسته‌قینه‌ێ جه‌ماوه‌ری بده‌ته خوه‌یاكرن بۆ رایا گشتی، لێ گه‌ر حوكمه‌ت باش بیت گشت پێداویستێن ڤی خه‌لكی ته‌رخان بكه‌ت ئوپوزسیۆن نابیت.\nسه‌باره‌ت حوكمه‌تا هه‌رێما كوردستانێ ل گه‌ل حوكمه‌تا ناڤه‌ندی یاعیراقا فیدرال هه‌ماهه‌نگیێن باش ل گه‌ل هه‌ڤدو هه‌بن و پشكه‌ك ژ پارتیێن ده‌ستهه‌لاتدار ژی ببنه پێگه‌هێن چاره‌كرنا كێشه و كرێزێن ل ڤێ داویێ و گرنگیێ ب شیانێن گه‌نجی بێته دان مافێن وانژی نه‌كه‌ت خه‌ونێن وان چ شۆره‌شێن گه‌نجان ب گشتی دژی وان نابیت.\nبه‌لێ پربوونا ڤان خوه‌نیشاندانێن جه‌ماوه‌ری ل باژێر و ده‌ڤه‌رێن ژوریا عیراقێ ل ڤێ داویێ، گه‌ر هات ئه‌ڤ جۆرێن خوه‌نیشادانێن هه‌نێ د ناڤبه‌را تووره‌بوون و سه‌رهلدانه‌كا نوو كوشتن و برینداكرنا خه‌لكێ سڤیل و قوربانیێن بێ هژمار ل پاش خوه هێلاین باندۆرا خوه یا نه‌رینی دێ ل سه‌ر هه‌رێما كوردستانێ ژ هه‌بیت ژ ئالیێ ئیمناهیێ و ئابووری ڤه.\nپارتی بوویه پێشه‌نگا خه‌باتا خوه‌گه‌نجكرنێ\nپارتی دیمۆكراتی كوردستان ب درێژاهیا ژیێ خوه‌یێ 73 سالیێ ده‌ربازدبیت و به‌ستن و گرێدانا 13َ كۆنگره‌یێن جودا ل پاش خوه هێلایه، هه‌ر ئێك ب ره‌نگه‌كی د هزر و فه‌لسه‌فا تێگه‌هشتن و سیاسه‌تا خوه‌دا، په‌یره‌وكریه دارشتنا په‌یره‌و پرۆگرامێ خوه‌یێ ناڤخوه و په‌یره‌وكرنا رێخستنه‌كا پیلایێ ل سه‌ر بنه‌مایێن هه‌ستا نه‌ته‌وه‌یی و پشكداریا پێكهاتێن جڤاكی د قووناغێن سه‌خت و ده‌راڤێن به‌رته‌نگ دا، بهێزكرنا پێگه‌هێن خوه‌یێ جه‌ماوه‌ری و پێگه‌هاندنا كادر و لاێه‌نگرێن خوه د ناڤا ئه‌رك و به‌رپرسیاره‌تیێ دا، چ د خه‌باتا خوه‌یا سیاسی و له‌شكری و ئابووری دا و .. هتد؟ ل به‌رامبه‌ر وان ئاسته‌نگ و ئالۆزیێن خستینه د رێیا بزاڤا ئازدایخوازا كوردی دا ژ ئالیێن رژێمێن ل دووڤ ئێك هاتین و گه‌لێ كورد به‌رده‌وام تووشی سته‌م و نه‌هامه‌تیا ڤان رژێمێن داگێركه‌ران بوویه.\nهه‌لبه‌ت پارتی دیمۆكراتی كوردستان د قووناغێن سه‌خت و ده‌راڤێن به‌رته‌نگ دا بوویه پێشه‌نگێ كوردایه‌تیێ و خه‌باتا سیاسی و چه‌كداری ب سه‌ركێشیا سه‌ركردێ نه‌ته‌وه‌یێ بارزانیێ نه‌مر، شیایه ببیته ئێكه‌م پارتیه‌كا پرێ خودان سه‌روه‌ری و قوربانیدان و شۆره‌ش و داستان ل دووڤ ئێك تۆماركرینه چ ب ئاشتی و یان شه‌ر ل به‌ر سینگرتنا گه‌ف و ئێرشێن دوژمنان و رژێمێ نه‌چار بكه‌ت و دانپێانێ ب مافێن ره‌وا یێن چاره‌نڤیساز و پاشه‌رۆژا گه‌لێ كوردستانێ بكه‌ت.\nبه‌لێ هه‌كه ئه‌م ل مێژوویا خه‌باتا پارتی بنێرین دێ پری ئارمانج و ده‌ستكه‌ڤتیێن خوه‌ین مێژووی ژێ دبینن و ئه‌ڤه هێڤێنێ وێ ره‌نج و خه‌باتا پێشمه‌رگه‌یێ قه‌هره‌مان و گه‌لێ كوردستانێ ڤه‌دگه‌ریت بۆ وێ هه‌لویستێ سه‌ركرده‌یێ ئاشتیخواز و سه‌رۆكێ هێژا مه‌سعود بارزانی ژبۆ هندێ یه دستوور و قانوون و دادپه‌روه‌ری سه‌قامگیر بیت په‌یروه‌كرنا پرۆسیسا دیمۆكراسیێ و هه‌لبژارتن و راپرسیێ ماف و ئارمانجێن گه‌لێ مه به‌رقراربیت بۆ هه‌ر قووناغه‌كا داهاتی.\nسه‌باره‌ت ژ یا هه‌میێ گرنكتره ئه‌وه ببیته رێخۆشكه‌ره‌ك بۆ وان كادرێن گه‌نج و خودانشیان هه‌ر ژسه‌ركردایه‌تیێ بگره كو هه‌تا دگه‌هیته ناڤ لق و لیژنه و رێخراوێن پارتی دا ببنه كادرێن مه‌یدانی و د ناڤا پێگه‌هێن جه‌ماوه‌ری دا به‌ره‌وام هه‌ست ب وێ ئه‌رك و به‌رپرسیاره‌تیێ دا بكه‌ن، چونكو جڤاكی پێدڤی ب هه‌وه هه‌یه و پشكداریێ د خۆشی و نه‌خۆشیێن خه‌لكێ خوه‌دا بكه‌ن و گوهداریكرنا كێشه و گله‌وگازندێن ڤی خه‌لكێ بكه‌ن.\nله‌ورا هه‌یا نها ژی پارتێ د وی ته‌مه‌نێ خوه‌یێ 73 سالیێ دا ژ هه‌می پارت و ئالیێن دنژی كه‌ڤنتره یێ بوویه تێگه‌هێ به‌رده‌وامیدانا خوه‌گه‌نجكرنێ د ناڤا ئه‌رك و به‌رپرسیاره‌تیێ دا و زێده‌تر خوه ب قه‌دارێن ئارمانج و مافێن ره‌وایێن گه‌لێ كورد و كوردستانیان دزانیت كاركرن بۆ سه‌رخستنا پرۆژه‌یێ پێڤاژۆیا ئاشتیێ و بانگه‌وازیكرن ل هه‌می پارت و ئالیێن دیێن سیاسی ل كوردستانێ و پشكداریێ بكه‌ن د ئاڤاكرنا ده‌ستهه‌لاتێ دا خودان په‌رله‌مان و حوكمه‌تا هه‌رێما كوردستانێ كاركرن و خه‌باتا چاكسازیێ و سه‌ربخوه‌یێ مسۆگه‌ر ببیت.\nداستانا خواكورك پێگه‌هێ به‌رده‌وامیا خه‌باتێ بوویه\nپشتی بدووماهیهاتنا جه‌نگێ هه‌شت سالیێ یا عیراق و ئیرانێ كو ل رۆژا (هه‌شتى ته‌باخا سالا 1988) ێ دا ل دووڤ بریارا ژمارا(598) یا ئه‌نجوومه‌نێ ئاسایشا ده‌ولی و نه‌ته‌وه‌ێن ئێكبوویێ، ئانكو رژێما ده‌ستهه‌لاتداریا به‌عس ل عیراقێ په‌سه‌ندكرنا بریارا ب ناڤێ ئه‌نفال دژی خه‌لكێ كوردستانێ و هنارتنا دو فه‌یله‌قێن سه‌ربازی ب زریپۆش و چه‌كێ خوه یێن سڤك و ب گرانڤه و بكارئانینا ئێرشێن خوه یێن سه‌ربازی بۆ ده‌ڤه‌رێن ئازادكری ل ژێر كونترۆلا هێزێن و پێشمه‌رگه‌یێ ڤه بۆ مه‌ره‌ما رژێمێ ژبۆ هندێ بوویه و داخستنا سێگوشا توخیبێن وه‌لاتێ ئیرانێ و توركیا بگریت و جینۆساید و ئه‌نفالكرنا كوردان ب هه‌شت قووناغان ده‌سپێكری یه كو ل رۆژ((17 تیرمه‌هێ و هه‌تا ل 25 ته‌باخێ یا سالا 1988) دا هه‌وا ئه‌نفالان ده‌ڤه‌رێن به‌هدینان ژ ڤه‌دگریت و بكارئانینا چه‌كێ كێمیاوی دژی گه‌لێ كوردستانێ و هژماره‌كا خه‌لكێ بێگونه‌هـ و سڤیل و شه‌هید و بریندار بووینه، ب سه‌ده‌هان خیزانێن كوردان ئاواره‌یێ توخیبێن وه‌لاتێ ئیرانێ و توركیا دبن، له‌ورا رژێما به‌عسیێن فاشست پێكۆل و بزاڤ دكرن هه‌ر ژ ده‌ڤه‌را خواكۆركی و گۆرێ زاهر و هه‌تا گه‌لیێ گۆسته‌ی ل سه‌ر توخیبێ ئیرانێ بگریت،\nبه‌لێ سه‌ركرداێه‌تیا سیاسیا كوردی و ل گه‌ل هێزێن پێشمه‌رگه‌یێ و لق و لێژنه و رێخستیێن پارتی و ب سه‌ركێشیا سه‌ركرده‌یێ ئاشتیخواز سه‌رۆك مه‌سعود بارزانی دژی ڤێ پیلانا رژێما ده‌ستهه‌لاتداریا دكتاتۆر و كه‌تینه د ئاماده باشیێ دا خوه به‌رهه‌ڤكرن ژبۆ تۆماركرنا داستانه‌كا مێژوویێ یاهه‌ڤچه‌رخ و ب ناڤێ (داستانا خواكورك) ئه‌ڤ داستانا هنده گرنگ و پری سه‌روه‌ری و خه‌بات و بوویه پێگه‌هێ به‌رده‌وامیا شۆره‌ش و خه‌باتا چه‌كداری ل كوردستانێ بۆ بده‌ستڤه‌ئانینا مافێن ره‌وا یێن نه‌ته‌وه‌ی د پاشه‌رۆژێ دا و ڤه‌گه‌راندنا خه‌لكێ ئاواره‌بوویێ سه‌لماندننا هه‌بوونا ئیراده‌یا گه‌لێ كورد به‌رده‌وامیا شۆره‌ش و به‌رخوه‌دانێ، یاخۆیایه هه‌كه ئه‌م ب تیروته‌سه‌ل پێناسه‌كرنه‌كێ بده‌ین ل سه‌ر رۆژانێن فێ داستانا مێژوویێ و داستانا خواكۆرك، هه‌ر ئێك ب ره‌نگه‌كێ سه‌ركه‌ڤتنێن مه‌زن ل پاش خوه هێلاین، به‌لێ ڤێ داستانا هنده گرنگ ناڤه‌رۆكا خوه‌یا تایبه‌ت هه‌بوو، سه‌رۆك بارزانی راسته‌خوه د به‌رۆكێن جه‌نگا ڤێ داستانێ چاڤدێریا هه‌می میحوه‌ران دكر، چونكو دو خالێن گرنگ د ڤێ داستانێ هه‌بوون،\nسه‌لماندنا هه‌بوونا خه‌بات و خۆراگریا پێشمه‌رگه‌یێ به‌رده‌وامیدان ب شۆره‌شێن كوردی و په‌یدابوونا گورهۆرینێن نوو ل عیراقێ و تایبه‌ت ب مافێن چاره‌نڤیسازا نه‌ته‌وه‌یا خه‌لكێ كوردستانێ ڤه گرێدایێ بوو. شاندێ چاڤدێریێ و جه‌نگ بداوی هاتنا د ناڤبه‌را عیراق و ئیرانێ دا ژ نێزیك گه‌لێ كورد و به‌رده‌وامیا خه‌باتێ ڤه گرێدایێ بوو چ په‌یوه‌ندی ب ڤی جه‌نگێ نه‌بوو.\nداستانا خواكۆرك پتر ژ 50 رۆژان ڤه‌كێشا و نه‌چاركرنا رژێمێ هژماره‌كا سه‌ربازێن كوشتی و برینداران و زریپۆشێن خوه د گۆره‌پانا جه‌نگێ دا بجهێلان و خوه ژ به‌رۆكێن جه‌نگێ ڤه‌كیشایی شاره‌زایه‌كی سه‌ربازی یێ رژێمێ دبێژن (ئه‌ڤ داستانا هه‌نێ پر ب هێزبوو ل هه‌مبه‌ری هه‌شت سالێن جه‌نگا عیراق و ئیرانێ دبه دا بداوی هێت)\nداستانا خواكۆرك رێگرتن ل وێ سته‌م و نه‌هامه‌تیا رژێمێ و پاراستنا خیزانێن ئاواره ل به‌ر هه‌وا ئه‌نفالان كه‌تێن خوه بگه‌هینن ل سه‌ر توخیبێن وه‌لاتێ ئیرانێ و توركیا، ژ به‌ر بكارئانینا چه‌كێ كیمیاوی و جهێ داخێ یه هژماره‌كا هێزێن پێشمه‌رگه‌ی ل گه‌ل خیزانێن كوردان ده‌ڤه‌رێن كه‌تینه ل به‌ر هێرشێن سه‌ربازی و هاتینه كاڤلكرن و شه‌وتاندن و بجهێلایێ یه.\nداستانا گه‌لیێ زاخۆ ئێك ژ سمبۆلا شۆره‌ش و خه‌باتێ یه\nهه‌لبه‌ت د بیرئانینا (57) مین سالڤه‌گه‌را داستانا گه‌لیێ زاخۆیه ئه‌ڤ ره‌نگه داستانا مێژوویێ ڤه‌دگه‌ریت بۆ رۆژا (10 نیسانێ یا سالا 1962) دا داستانه‌كا پر ژ وانه‌ك بۆ به‌رسینگرتنا كریار و پیلانێن رژێمێن ل دووڤ ئێك هاتین و ل سه‌ر بنه‌مایێن عه‌قلیه‌ته‌كا شۆفینزم و داگێركه‌ریێ هاتیه پێك ئانین.\nبه‌لێ حنێر و قه‌هره‌مانیا ڤێ داستانا هنده گرنگ بوویه تێگه‌هێ به‌رده‌وامیدانا شۆره‌ش و به‌رخوه‌دانێ و ئیراده‌یا پێشمه‌رگه‌یێ قه‌هره‌مان و ب هه‌ڤكاری و پشته‌ڤانیا خه‌لكێ زاخۆ و ده‌ڤه‌رێن ده‌وربه‌ران و ل ژێر راسپارده‌ین سه‌ركرداێه‌تیا پارتی ب سه‌ركێشیا بزاڤا ئازادیخوازا كوردی و بارزانیێ نه‌مر.\nسه‌باره‌ت داستانه‌كا سه‌ركه‌فتی و كێم وێنه پر ب مفاداربو ئێك ژ سمبوولا شۆره‌شا 11 ئیلۆنا مه‌زن و یا سالا 1963 دا هاندانا جه‌ماوه‌ری بۆ د ناڤا گۆره‌پانا خه‌باتا چه‌كداری و سیاسی دا ئه‌ڤێ داستانا مێژوویێ ب سه‌ركێشیا شه‌هید عیسێ سووار و ل گه‌ل هژماره‌كا پێشمه‌رگه‌ێن دێرین و شیایه دوژمنی نه‌چاربكه‌ن، تووشی شكه‌ستن و زیانێن مه‌زن كرینه هژماره‌كا كوشتی و برینداران ل پاش خوه ڤه دهێلیت و چه‌ك و ته‌قه‌مه‌نی و زریپۆش و ترومبێلێن له‌شكری كه‌فتینه ده‌ستێن پێشمه‌رگه‌یێ هژماره‌كا سه‌ربازێن به‌تالیۆنا (2) ب سه‌ر لیوا (2) ڤه ل زاخۆ دا به‌ر ب سه‌ربازگه‌ها فه‌یدیێ ڤه بچیت و كه‌فتینه داڤێن شه‌ر و حنێر و قه‌هره‌مانیا پێشمه‌رگه‌یێ ڤێ داستانێ وشه‌هید علی هالو چه‌ندین پێشمه‌رگه‌ێن دگه‌ل دا دماوه‌یێ چه‌ند ده‌مژمێران دا شه‌ره‌كی مێرانه به‌رامبه‌ری وان هاته كرن وبسه‌ركه‌فتنا ڤێ داستانا گه‌لیێ زاخو باندورا خوه‌ێا ئه‌رینی هه‌بوو لسه‌ر به‌رز وبلندكرنا گه‌لێ مه بو دناڤا چه‌په‌رێن خه‌بات وبه‌رگریكرنێ دا هژماره‌كا مه‌زن وسه‌ربازێن رژێمێ هاتنه ئێخسیركرن وپشكه‌كا دنژی وبلندكرنا ئالایێ ره‌نگێ سپی خوه راده‌ستێن پێشمه‌رگه‌یێ قه‌هره‌مان كریه ،\nپاشان فروكه‌ێن له‌شكه‌ری ودگه‌ل پشكه‌ك ژهێزێن وان پاشكه‌شه‌كرن وگوره‌پانا شه‌ری بجهێلا،\nزوربه‌ێا سه‌ربازێن ئێخسیرو بریندارێن خوه ل بنارێ گه‌لیێ زاخو خرڤه‌كرن ب راسپارده وبریارا شه‌هید عیسێ سوارئاگه‌هداریا پێشمه‌رگه‌یێ\nدێرین علی علی زێوكی كر وان برینداران بگه‌هینیته نیزیكی ده‌وربه‌رێن زاخو ئازادكرن وهنده‌ك ژڤان گوند و ده‌ڤه‌رێن زاخو كه‌فتینه لژێر ده‌ستهه‌لاتداریا هێزێن پێشمه‌رگه‌یێ ڤه ،\nداستانا گه‌لیێ زاخو بووێه مه‌زنترین به‌رسڤ لهه‌مبه‌ری سته‌م ونه‌هامه‌تیا ڤێ رژێمێ ئه‌ڤه‌ژی وه‌ك داستانه‌كا مێژوویێ دبه‌رپه‌رێن دیروكا شۆره‌شێن كوردی دا تێته قه‌له‌مدان ،\nئانكو نه‌حه‌زو دوژمنێن گه‌لێ كورد بدرێژاهیا پتر ژسه‌د سالێن ده‌ربازبوویێ دا ئه‌م بوارڤه داگێركرین وپێشێلكرنا مافێ ره‌واێن خه‌لكێ كوردستانێ ،\n72 queries in 0.846 seconds.


شاڵاو كۆسره‌ت ره‌سوڵ: پشتیوانتانین – Knwe.org\nسەرەکی » مانشێت » شاڵاو كۆسره‌ت ره‌سوڵ: پشتیوانتانین\nله‌زنجیره‌یه‌ك سه‌ردان‌و به‌سه‌ركردنه‌وه‌دا، شاڵاو كۆسره‌ت ره‌سوڵ ئه‌ندامی سه‌ركردایه‌تیی یه‌كێتی‌و لێپرسراوی مه‌ڵبه‌ندی هه‌ولێر، سه‌ردانی سه‌رۆكی په‌رله‌مانی كوردستان‌و ژماره‌یه‌ك وه‌زیری نوێی حكومه‌تی هه‌رێمی كوردستانی كرد.\nله‌یه‌كه‌م وێستگه‌ی سه‌ردانه‌كه‌یدا شاڵاو كۆسره‌ت ره‌سوڵ، به‌یاوه‌ریی ژماره‌یه‌ك له‌جێگران‌و كادیرانی مه‌ڵبه‌ند، سه‌ردانی وه‌زاره‌تی خوێندنی باڵاو توێژینه‌وه‌ی زانستیی كردو پیرۆزبایی ده‌ستبه‌كاربوونی له د.ئارام محه‌مه‌د وه‌زیری خوێندنی باڵا كردو پشتیوانی خۆی‌و مه‌ڵبه‌ندی هه‌ولێری بۆ دووپاتكردنه‌وه‌و له‌وته‌یه‌كیشدا رایگه‌یاند: هاووڵاتیانی كوردستان ئومێدێكی گه‌وره‌یان به‌م كابینه‌یه هه‌یه، پێویسته هه‌موومان هه‌وڵی سه‌رخستنی كاره‌كان بده‌ین به‌ئامانجی خزمه‌تكردنی زیاتری هاووڵاتیان.\nله‌دووه‌م وێستگه‌شدا، شاڵاو كۆسره‌ت ره‌سوڵ، سه‌ردانی وه‌زاره‌تی پێشمه‌رگه‌ی كردو پیرۆزبایی ده‌ستبه‌كاربوونی له شۆڕش ئیسماعیل وه‌زیری پێشمه‌رگه كردو هیوای خواست به‌پاڵپشتی‌و پشتیوانیی هه‌موولایه‌ك، بتوانرێ باشترین خزمه‌تی پێشمه‌رگه بكرێت.\nلای خۆیشییه‌وه وه‌زیری پێشمه‌رگه وێڕای سوپاسی بۆ سه‌ردانی لێپرسراوی مه‌ڵبه‌ندو شاندی هاوڕێی دووپاتیكرده‌وه كه به‌پشتیوانیی هه‌ڤاڵانی یه‌كێتی هاتۆته ئه‌و شوێنه‌و به‌پشتیوانی هه‌مووانیش ده‌توانێ سه‌ركه‌وتووبێت.\nسه‌ردانیكردنی د.ڕێواز فایه‌ق سه‌رۆكی په‌رله‌مانی كوردستان، وێستگه‌یه‌كی تری سه‌ردانه‌كه‌ی شاڵاو كۆسره‌ت ره‌سوڵ بوو، له‌سه‌ردانه‌كه‌یدا پیرۆزبایی ده‌ستبه‌كاربوونی له‌سه‌رۆكی په‌رله‌مان كردو هیوای خواست وه‌ك گرنگترین دامه‌زراوه‌ی یاسادانان له‌هه‌رێمی كوردستان رۆڵی كارا بگێڕێت له‌یاسادانان‌و چاودێریكردنی حكومه‌تدا‌و وتیشی: له‌م خوله‌ی په‌رله‌ماندا پێویسته سه‌رجه‌م فراكسیۆنه‌كان به‌هه‌ماهه‌نگیی سه‌رۆكایه‌تیی په‌رله‌مان، رۆڵی ئیجابی بگێڕن له‌چاكسازیی بنه‌ڕه‌تی‌و به‌ره‌نگاربوونه‌وه‌ی گه‌نده‌ڵی له‌دامه‌زراوه‌كانی هه‌رێمی كوردستاندا.\nدوایین وێستگه‌ی سه‌ردانه‌كه‌ی لێپرسراوی مه‌ڵبه‌ندی هه‌ولێر، سه‌ردانی بوو بۆ وه‌زاره‌تی پلاندانان‌و له‌لایه‌ن د.دارا ره‌شید وه‌زیری پلاندانان پێشوازیی لێكرا‌و له‌دیدارێكدا شاڵاو كۆسره‌ت ره‌سوڵ پیرۆزبایی لێكردو هیوای خواست رۆڵی ئیجابی بگێڕن له‌كابینه‌ی نوێی حكومه‌ت‌و خزمه‌تكردنی هاووڵاتیاندا. جه‌ختیشی له‌سه‌ر ئه‌وه‌ی كرده‌وه، كه تیمی ئه‌م جاره‌ی یه‌كێتی له‌حكومه‌تی هه‌رێم‌و سه‌رجه‌م دامه‌زراوه‌كانی دیكه‌دا ئه‌ركێكی قورسیان له‌سه‌ر شانه، كه‌پێویسته له‌ئاستی لێپرسراوێتیدا بن‌و باشترین خزمه‌تی هاووڵاتیان بكه‌ن، بۆ ئه‌وه‌ش وه‌ك ئۆرگانه‌كانی حزب چاودێرێكی ورد ده‌بین به‌سه‌ر كاره‌كانی كادیران‌و نوێنه‌رانی یه‌كێتی له‌حكومه‌ت، هه‌ر نوێنه‌رێكی یه‌كێتی وه‌ك پێویست به‌ئه‌ركه‌كانی سه‌رشانی خۆی هه‌ڵنه‌ستێت، روبه‌ڕوی لێپێچینه‌وه ده‌بێته‌وه‌و دوورده‌خرێته‌وه‌و كه‌سی شیاو ده‌خرێنه شوێنی.


تۆ كە تەمەنت لە سەرەوەی 18 ساڵە | dinarattigheter\nئەگەر تۆ تەمەنت لە 18 ساڵ زۆرترە، خۆت دەتوانی بڕیاربدەی لە كوێ بژی و دەتوانیتیش خانووبەرە بۆ خۆت پەیدابكەی. لەگەڵ ئەوەشدا لەوانەیە دەبێ ماڵەكەت بەجێبهێڵی و زندەگی بكەی لە شوێنێكیتر و ڕابكەی لە خێزانەكەت یان لە كەسێكیتر كە ژیانت دەخاتە مەترسییەوە ئەگەر لە ماڵەكەی خۆت بمێنیتەوە.\nئەوكاتە دەتوانی یارمەتیی وەربگری لە لایەن خزمەتگوزاریی كۆمەڵایەتیی تا بەشێوەیەكی كاتی بژێی لە خانووبەرەیەكی پارێزراو. ئەمە دەتوانی بە هاسانترین ڕێگا بیكەی بە تەلەفۆنكردن بۆ پێوەستگای تەلەفۆنی شارەوانی وداوای یەكەی پێشوازیگای خزمەتگوزاریی كۆمەڵایەتیی بكەی. لە هەندێ شارەوانیی پێشوازیگای ئاسایشی ژنان هەیە كە دەتوانی بڕۆی بۆ لایان، دەنا لەوانەیە كێشكێكی ژنان هەبێ. ئەگەر كێشكێكی ژنان هەبوو، دەتوانی خۆت پێوەندی پێیەوە بكەی بێ ئەوە بیكەی لە ڕێگای خزمەتگوزاریی كۆمەڵایەتییەوە. كێشكی ژنان تاڕادەیەك لە هەموو شارەوانییەكان هەیە كە كۆمەڵەن و ژنان دەستیان پێكردووە بۆ كۆمەككردن و یارمەتیدانی ژنانی تر. كێشكی ژنان شوێنی زندەگی پارێزراوی هەیە بۆ ئەو ژنانە كە پێویستییان بە یارمەتیی هەیە وشوێنەكان بەزۆریی نهێنین. لەگەڵ ئەوەشدا جاروبار گواستنەوە بۆ كێشكێكی تری ژنانی لە شارێكیتر، پێویستە بۆ ئامادەكردنی پارێزەی باشتر. كێشكانی ژنان كارمەندیان هەیە كە ڕاهاتوون كاربكەن لەگەڵ كچان و ژنانی لێقەوماو. لەوانەیە ژنانیتر لەوێ بژێن كە هەمان ئەوزموونيان هەیە. ئەم ژنانانە دەتوانن ببنە كۆمەكێكی باش بۆ قسەكردن لەگەڵیاندا، بێجگە لە كارمەندەكان. دەتوانیتیش یارمەتیی وەربگری بۆ دۆزینەوەی شوێنێك بۆ ئەوە تیایدا بژی بۆ ماوەیەكی درێژخایان.\nئەگەر تۆ كوڕی و تەمەنت زۆرترە لە 18 ساڵ، دەتوانی یارمەتیی وەربگری لە خزمەتگوزاریی كۆمەڵایەتیی تا بەشێوەیەكی كاتی بژێی لە خانووبەرەیەكی پارێزراو. ئەمە دەتوانی بە هاسانترین ڕێگا بیكەی بە تەلەفۆنكردن بۆ پێوەستگای تەلەفۆنی شارەوانی وداوای یەكەی پێشوازیگای خزمەتگوزاریی كۆمەڵایەتیی بكەی. دەتوانی بەنەناسراوی تەلەفۆنی ئەوێ بكەی ئەگەر پرسیار و بیركردنەوەت هەبێ. هەروەها كيشكێكی زیانخواردەی تاوان دەتوانێ یارمەتیت بدا لە وەڵامدانەوەی پرسیار. ئەمرۆ شوێنی زندەگی پارێزراو هەیە بۆ كوڕان كە تووشی زەبری پێوەند بە شەرەف بوونە. بەبێ ڕەچاوكردن ئەگەر ئەمە هەبێت لە شارەوانييكەت یان نە، خزمەتگوزاریی كۆمەڵایەتیی لە شارەوانییەكەت ئەركدارە یارمەتیت بدا. لەوانەیە خزمەتگوزاریی كۆمەڵایەتیی ئەپارتمانتى كێشكی خۆی هەبێ بۆ دۆخی تەنگاوی یان دەتوانن گرفتەكە چاربكەن لە ڕێگای میوانخانە یان ئوتێل.


ماڵپەری فیردەوس | مانای ئەم فەرموودەیە چییە: (وَأَنْتَ صَحِيحٌ شَحِيحٌ، تَخْشَى الفَقْرَ، وَتَأْمُلُ البَقَاءَ)؟\nسەردێری پرسیار:مانای ئەم فەرموودەیە چییە: (وَأَنْتَ صَحِيحٌ شَحِيحٌ، تَخْشَى الفَقْرَ، وَتَأْمُلُ البَقَاءَ)؟\nبەرواری دانان :2021-05-08 کۆدی پرسیار:2403\nپرسیار: مانای ئەم فەرموودەیە چییە: (وَأَنْتَ صَحِيحٌ شَحِيحٌ، تَخْشَى الفَقْرَ، وَتَأْمُلُ البَقَاءَ)؟\nوەڵام: عن أَبي هُرَيْرَةَ رَضِيَ اللَّهُ عَنْهُ قَالَ جَاءَ رَجُلٌ إِلَى النَّبِيِّ صَلَّى اللَّهُ عَلَيْهِ وَسَلَّمَ فَقَالَ: يَا رَسُولَ اللَّهِ أَيُّ الصَّدَقَةِ أَعْظَمُ أَجْرًا؟ قَالَ: (أَنْ تَصَدَّقَ وَأَنْتَ صَحِيحٌ شَحِيحٌ تَخْشَى الْفَقْرَ وَتَأْمُلُ الْغِنَى وَلا تُمْهِلُ حَتَّى إِذَا بَلَغَتْ الْحُلْقُومَ قُلْتَ لِفُلانٍ كَذَا وَلِفُلانٍ كَذَا وَقَدْ كَانَ لِفُلانٍ" البخاري (1330 ) مسلم (1713 )\nلە ئەبو هڕەیڕە دەگێڕنەوە خوا لێی ڕازی بێت دەفەرمووێت: پیاوێک هاتە لای پێغەمبەری خوا صلی اللە علیە وسلم گوتی: ئەی نێردراوی خوا چ خێرێک پاداشتی گەورەترە؟ فەرمووی: (ئەو خێرە کە تۆ لەش ساغ بیت و بەخیل بیت، و لە هەژاری بترسیت و ئومێدی دەولەمەندی هەبێت و حەز بکات دەولەمەند بێت، پشت گوێی مەخە هەتا ڕوح دەگاتە گەروو بڵێیت: بۆ فلان ئەوەندە مالە بۆ فلان ئەوەندە مالە).\n- سووری هاوەڵان لەسەر پرسیار کردن و فێربوون و کردەوە پێکردن.\n- فەزلی خێرکردن کاتی لەش ساغی و بەخیلی، چونکە کاتی لەش ساغی گرانە لەسەر مرۆڤ مال ببەخشێت، چونک - خۆپاراستن لە ئومێد و ئاواتەکانی دونیا وا لە مرۆڤ دەکات مال نەبەخشێت.\n- کردەوە چاکەکان چەند گران بن پاداشتی گەورەترە.\n- مرۆڤ دەبێت دەست پێشخەری بکات لە خێرکردن پێش مردن.\n- خێرکردن کاتی لەش ساغی گەورەترە لە نزیک بوونەوە لە مەردن و وەسیەت کردن.\nلە ئەبو سەعیدی خودری دەگێڕنەوە خوا لێی ڕازی بێت دەفەرمووێت: پێغەمبەری خوا صلی اللە علیە وسلم فەرمووی: (ئەگەر پیاو لە ژیانیدا کاتی لەش ساغی دەرهەمێک ببەخشێت خێرترە لەوەی کاتی نزیک بوونەوە لە مردن سەد درهەم ببەخشێت). رواە أبو داود وابن حبان.


حکومەتی هەرێم بەبۆنەی یادی کیمیابارانی قەڵادزێوە پەیامێکی بڵاوکردەوە\nلە چل و چوارەمین ساڵیادی کیمیاباران کردنی قەڵادزێدا حکومەتی هەرێمی کوردستان پەیامێکی بڵاوکردەوە و ڕایگەیاند ،لەم ڕۆژەدا ڕژێم ره‌شترین رق و قینی خۆی به‌سه‌ر قه‌ڵادزێدا باراند .\nئەمڕۆ ٢٤/٤/٢٠١٨ چل و چوار ساڵ بەسەر کیمیابارانی قەڵادزێدا تێدەپەڕیت و بەوبۆنەیەوە حکومەتی هەرێم پەیامێکی بڵاوکردەووە، و دەڵێ ئەمڕۆ چل و چوار ساڵ بەسەر بۆمبارانکردنی شاری خۆڕاگری قەڵادزێ لەسەر دەستی رژێمی پێشووی عیراقدا تێدەپەڕێت، کە بووە هۆی شەهیدبوون و برینداربوونی دەیان رۆڵەی كوردستان، وێڕای بە ئامانجگرتنی زانکۆی سلێمانی کە ئەو دەمە لە سەروەختی شۆڕشی ئەیلوولدا شاری قەڵادزێی ئازاد لە ئامێزی گرتبوو.\nئەمڕۆ چل و چوار ساڵ بەسەر بۆمبارانکردنی شاری خۆڕاگرى قەڵادزێ لەسەر دەستی ڕژێمی پێشووی عێراقدا تێدەپەڕێت کە بووە هۆی شەهیدبوون و برینداربوونی دەیان ڕۆڵەی كوردستان، وێڕای بە ئامانجگرتنی زانکۆی سلێمانی کە ئەو دەمە لە سەروەختی شۆڕشی ئەیلوولدا شاری قەڵادزێی ئازاد لە ئامێزی گرتبوو.\nڕژێم ئه‌و ڕۆژه ڕه‌شترین ڕق و قینى خۆى به‌سه‌ر قه‌ڵادزێدا باراند و ویستى به ته‌واوى شار و ئیراده‌ى گه‌لى كوردستان له‌ناو به‌رێت، به‌ڵام ئەوەی ئاکامی تیاچوون بوو، ستەمکاران و مەرگدۆستانی ئەو ڕژێمە بوو کە کوردستانی خستبووە بەر شاڵاوی بۆمباران و کیمیاباران و سووتاندن و ڕاگواستنی زۆرەملێ. قەڵادزێ و شار و گوندەکانمان بە سەربەرزی و خۆڕاگرى مانەوە و ئیرادەی ژیاندۆستی و ئاوەدانکردنەوە و شارستانیی گەلەکەمان سەرکەوت، ئێستاش لەجێی زانکۆیەکی شەهید، کوردستانییان خاوەنی دەیان زانکۆی سەردەمیانەن.\nئاوەدانکردنەوە و سڕینەوەی کاریگەری و ئاسەوارە نەرێنییەکانی دەیان ساڵەی سیاسەتی وێرانکردن و بەسووتماککردنی کوردستان لەسەر دەستی ڕژێمە ستەمکارەکانی عێراق، لە هەموو لایەنە ئابووری و کۆمەڵایەتی و دەروونی و فەرهەنگییەکانەوە، لە پلان و کارە هەرە لەپێشینەکانی حکوومەتی هەرێمی کوردستانە و له هه‌موو ڕوویه‌كه‌وه كارى بۆ ده‌كات.\nله‌م یاده‌دا، دروود و سڵاو بۆ گیانی پاکی شەهیدانی بۆمبارانی ساڵی ١٩٧٤ و ڕاپەڕینە پیرۆزەکەی ساڵی ١٩٨٢ی قەڵادزێی خۆڕاگر و سەرجەم شەهیدانی کوردستان.


کوردستان – Yalla\nئــاشتی تەیمور ماریا فوئاد، یەکێکی دیکە لە خانمە بەهرەمەند، بە توانا، بوێر و لێهاتووەکانی کوردستانە، دە‌رچووی به‌شی میكانیكە له په‌یمانگه‌ی ته‌كنیكی سلێمانی، و له ئێستادا خوێندكاری قۆناغی دووە له به‌شی ئه‌ندازیاری میكانیك. ماریا وەک یەکەم خانم لەسەر ئاستی کوردستان و عێراق لە ناوچەی پیشەسازی شاری سلێمانی کاری میکانیکی ئۆتۆمبێل دەکات و توانیویەتی شان بە شانی …\nمتابعة قراءة “ماریا ناوچەی پیشەسازی هەڵبژارد بۆ کارکردن!”\nتمّ النشر بواسطةيلا يناير 21, 2018 يناير 21, 2018 نُشر فيبەهرەمەندیالوسوم: بەهرەمەند،سلێمانی،سەرکەوتن،میكانیك،میکانیکی ئۆتۆمبێل،ژن،کورد،کوردستاناترك تعليقًا على ماریا ناوچەی پیشەسازی هەڵبژارد بۆ کارکردن!\nڕووداوە ئابورییەکانى 2017 ودروست بوونى قەیرانەکان\nیەڵڵا – بیلال سەعید قەیرانى دارایى و ئابوورى کوردستان لە ساڵى 2017 درێژکراوەى سەرەتاى رەوشى ئابوورى ودارایى ساڵى 2014یە کە لەیەک کاتدا پەیوەندییەکانى هەرێمى کوردستان و عێراق و دابەزێنى نرخى نەوت و مەترسیەکانى داعش لەسەر کوردستان دەستى پێکرد، جگە لەوەش عێراق بەبیانوى ئەنجامدانى ریفراندۆمى سەربەخۆیى زیاتر لە 13 رێکارى جیاوازى دژ بەهەرێمى کوردستان گرتەبەر، کەبەشێکى …\nمتابعة قراءة “ڕووداوە ئابورییەکانى 2017 ودروست بوونى قەیرانەکان”\nتمّ النشر بواسطةيلا يناير 8, 2018 نُشر فيبیروڕاالوسوم: ئابوورى،قەیرانى دارایى،کوردستاناترك تعليقًا على ڕووداوە ئابورییەکانى 2017 ودروست بوونى قەیرانەکان\nدەرچوون لەقەیران پێویستی بە چییە؟\nکنێر عه‌بدوڵڵا به درێژایی مێژوو، قه‌یرانی دارایی یه‌کێکه له‌و دیاردانه‌ی ئه‌گه‌ری ڕوودانی له هه‌ر کۆمه‌ڵێکدا هه‌یه به هۆکاری جیاجیا، ئه‌گه‌رچی ده‌ره‌نجامی کۆمه‌ڵێ فاکته‌ری جۆربه‌جۆره، به‌ڵام له هه‌مان کاتدا ڕوودانی ئه‌و کێشه‌یه ده‌ره‌نجامه و گرێدراوی کۆمه‌ڵێ هۆکاری جیاوازه، که بێگومان له ئه‌نجامدا کاریگه‌ری خراپ و مه‌ترسیداری هه‌یه، له‌سه‌ر ئاستی کۆمه‌ڵ و به‌تا‌یبه‌ت بۆ دۆخی ژنان. مه‌ترسییه‌كه‌ی، …\nمتابعة قراءة “دەرچوون لەقەیران پێویستی بە چییە؟”\nتمّ النشر بواسطةيلا يناير 7, 2018 نُشر فيبیروڕاالوسوم: قەیرانی دارایی،کوردستاناترك تعليقًا على دەرچوون لەقەیران پێویستی بە چییە؟\nئەشكەوتە سەرنجڕاكیشەكانی كوردستانت بینیوە؟!\nئاشتى تەيمور کوردستان وەکو ژمارەیەکی زۆر لە وڵاتانی جیهان بەهۆی بوونی کۆمەڵێک ناوچە و شوێنەواری مێژوویی بووەتە جێی سەرنجی گەشتیاران و ساڵانە ژمارەیەک گەشتیار بەهۆی ئەم شوێنەوارانەوە سەردانی دەکەن، گرنگترین ئەو شوێنەوارانەی کوردستان کە بوونەتە جێی سەرنجی گەشتیاران کۆمەڵێک ئەشکەوتی دێرینن کە مێژووی دروستبوونیان بۆ هەزاران ساڵ بەر لە ئێستا دەگەڕێتەوە، لێرەدا یەڵڵا ژمارەیەک زانیاری …\nمتابعة قراءة “ئەشكەوتە سەرنجڕاكیشەكانی كوردستانت بینیوە؟!”\nتمّ النشر بواسطةيلا يناير 3, 2018 نُشر فيژیانالوسوم: ئەشكەوت،مێژوو،کوردستان،گەشتیاریاترك تعليقًا على ئەشكەوتە سەرنجڕاكیشەكانی كوردستانت بینیوە؟!\nچی دەزانیت لەسەر مێژووی کوردستان؟\nتمّ النشر بواسطةيلا ديسمبر 26, 2017 نُشر فيوێستگه‌ی شادیالوسوم: تاقیکردنەوە،زانا،زانیاری،مێژوو،پرسیار،کورد،کوردستاناترك تعليقًا على چی دەزانیت لەسەر مێژووی کوردستان؟\nپۆڵا ڕەئوف ئەمڕۆ یەکێ لە برادەرانم فۆتۆیەکی بۆ ناردم، من باش لێی وردنەبوومەوە و سەرپێی سەیرم کرد بەڵام ئاگام لێبوو کە برادەرەکەم زۆر تووڕەبوو، ئەو دەیگووت بێ ڕێزی خەڵک گەیشتۆتە ئەو ئاستەی گاڵتە بە پێشمەرگەش دەکەن. ناچاریکردم کە بچمەوە سەر فۆتۆکە، ئەوکات تێگەیشتم کە ئەو بۆچی واتووڕەیە، خۆ من هیچ گومانم نییە کە ئەوانەی ئەم …\nمتابعة قراءة “من خزمەتکاری ئێوەم!”\nتمّ النشر بواسطةيلا ديسمبر 24, 2017 ديسمبر 24, 2017 نُشر فيژیانالوسوم: خۆپیشاندەر،خەڵکی کوردستان،فۆتۆ،هاوڵاتی،پێشمەرگە،کورد،کوردستاناترك تعليقًا على من خزمەتکاری ئێوەم!\nگوڵ هەنار سەعدی من تا ئێستاش هەستێکی ڕۆمانسیم بەرامبەر بەخاک هەیە، خۆشم دەوێ وسەرباری ئەو هەموو شکست و مێژووە خوێناوییەی هەمانە ناتوانم لێی تووڕەبم، هەرچەندە هەزار جار گەیشتوومەتە بەردەم وتەکەی ماغوت کە لە داخ و قینا گووتبوی ” هیچ شتێک بەم خاکەم نابەستێتەوە جگە لەپێڵاوەکانم” بەڵام دوای هەر تووڕەبوونێک ناتوانم چاوەکانی باوکم لە یاد بکەم …\nمتابعة قراءة “کورد هەموو برانە”\nتمّ النشر بواسطةيلا ديسمبر 24, 2017 ديسمبر 24, 2017 نُشر فيژیانالوسوم: ئاشتى،خۆشویستی،کورد،کوردستاناترك تعليقًا على کورد هەموو برانە


له ساڵێك 100 هه‌زار كه‌س داواى په‌نابه‌ری له فڕه‌نسا كردووه\nفڕه‌نسا رایده‌گه‌یه‌نێ زیاتر له 100 هه‌زار كه‌س داواى مافى په‌نابه‌رێتییان كردووه، ئه‌مه‌ش وای كردووه رێژه‌ى ئه‌م داوایه %17 به‌رزبێته‌وه.\nباسكال پریس به‌ڕێوه‌به‌رى گشتى له ئۆفیسى پاراستنى په‌نابه‌ران و بێ ره‌گه‌زنامه‌كان، بۆ ئاژانسى فرانس پرێسى ئاشكراكردووه، له ساڵى رابردوودا زیاتر له 100 هه‌زار كه‌س داواى مافى په‌نابه‌رێتییان له فڕه‌نسا كردووه، ئه‌مه‌ش ئاستێكى مێژوویییه، چونكه له ساڵى 1981 تا ئێسته ئه‌م ژماره زۆره تۆمار نه‌كراوه.\nبه‌رزبوونه‌وه‌ى رێژه‌ى په‌نابه‌ران له‌م وڵاته له كاتێكدایه كه حكوومه‌ت پڕۆژه یاسایه‌كى بۆ كۆچبه‌ران ئاماده‌كردووه، وا چاوه‌ڕوان ده‌كرێت مشتومڕى توندى له‌باره‌وه بكرێت.\nبه‌پێى ئه‌و داتایانه‌ى له‌لاى نووسینگه‌ى پاراستنى په‌نابه‌ران هه‌یه، خه‌ڵكى سێ وڵات زۆرترین داوایان پێشكه‌شى حكوومه‌تى فه‌ڕه‌نسا كردووه، ئه‌وانیش ئه‌لبانه‌كان و ئه‌فغانه‌كان و هایتییه‌كانن. خه‌ڵكى ئه‌لبانیا حه‌وت هه‌زار و640 داوایان پێشكه‌ش كردووه، دووه‌م ئه‌فغانه‌كان پێنج هه‌زار و 687 داوایان پێشكه‌شكردووه، خه‌ڵكى وڵاتى هایتی چوار هه‌زار و 934 داوایان پێشكه‌ش كردووه.\nزیادبوونى رێژه‌ى په‌نابه‌ران و كۆچبه‌ران رۆژ له‌دواى رۆژ ده‌بێته كێشه‌یه‌ك بۆ وڵاتانى ئه‌وروپا، به پێى دوایین ئامارى نه‌ته‌وه یه‌كگرتووه‌كان زیاتر له 65 ملیۆن كه‌س ئێسته له‌سه‌ر ئه‌و خاكه ناژین كه له‌سه‌ری له‌دایكبوون.\nسه‌رچاوه/ فڕانس پرێس


"دەبێت ژنان دووبارە كار بۆ زیندووكردنەوەی كلتوری كوردیی بكەن" - RojNews\n"دەبێت ژنان دووبارە كار بۆ زیندووكردنەوەی كلتوری كوردیی بكەن"\nبەشێك لە ژنانی هەڵەبجە پێیانوایە، ژنان لەم قۆناغەدا كەمتر پشت بە كاری دەستی خۆیان دەبەستن و کەرەستە فۆلكلۆرییەكانیان پشتگوێ خستووە، ژنێكی بەتەمەنی شارەزووریش دەڵێت:"دەبێت ژنان دووبارە كار بۆ زیندووكردنەوەی كلتوری كوردی بكەن".\nبەهۆی گۆڕانكارییەكان لە شێوازی ژیان، پێشكەوتنی تەكنەلۆژییا و كاریگەری وڵاتانی بیانی، تا ڕادەیەك هاوڵاتیان لە هەرێمی كوردستان بە گشتیی دووركەوتنەوە لە بەكارهێنانی كەرەستەی خۆماڵی.\nڕەنگین مارف، ژنانێکی دانیشتووی شاری هەڵەبجەیە، بە ڕۆژنیوزی وت:"لە ڕابردوودا ژنان ڕۆڵێكی بەرچاویان هەبووە لە كارە دەستییە فۆلكلۆرییەكاندا، كاتێك ئێمە جاجم، مەوج، كۆڵوانە، كڵاوزەڕ و كۆمەڵێك كاڵای كەلەپووری تر دەبینین لە بۆنە و ئاهەنگە تایبەتییەكاندا بەكاردێن، ئەوە ئێمە نیین دروستمان كردبێت، بەڵكوو لە دێرزەمانەوە هەبوون هەر درێژەپێدەری ئەو كارەی ژنانی پێش ئێمەیە و گرنگیشە نەهێڵین لەناوبچن".\nنگین سدیق، ژنێکی دانیشتووی ناوچەی هەورامان، لەبارەی ڕۆڵی ژنان لە ئێستا و ڕابردوودا، لەبواری دروستكردنی بەرهەمە خۆماڵییەكاندا، بە ڕۆژنیوزی وت: ژنان لەڕابردوودا ئەركێكی زۆریان لەسەر شان بووە، وەك بەخێوكردنی منداڵ و كاری كشتوكاڵكردن و ئاژەڵداری و كۆمەڵێك کاری دیکە، بەڵام توانیویشیانە جێگە دەستیان دیاربێت و كۆمەڵێك كاری جوان بكەن، دەبینین ئێستا ژنان ئاسانكاری زۆریشییان بۆكراوە، بەڵام وەك پێویست بەرهەمییان نییە".\nنگین، بەپێویستیشی دەزانێت، کە ژنان بۆ خۆیان هەوڵبدەن و پەرە بە تواناكانی خۆیان بدەن، ئەوەش بە گەڕان بەدوای زانیارییدا و سوود وەرگرتن لە ئەزموونی ژنانی بەتەمەن و خاوەن بەهرە، كاتەكانیان بەفیڕۆ نەدەن بەو بابەتانەوە كە وەك پێویست سودییان پێناگەیەنێت.\nكافییە حەمەڕەزا، ژنێكی بەتەمەنی دانیشتووی ناوچەی شارەزوورە، بۆ ڕۆژنیوز وتی:"ژنانی سەردەمی ئێمە زیاتر جلوبەرگی كوردەواریمان بەكاردەهێنا، وەك كۆڵەپشت، كۆڵەوانە، كەوا، سەڵتە، كڵاوزەڕ و كۆمەڵێكی تر لە جلوبەرگی كوردەواری، تا ئێستاش ئەو ژنانەی كە لە تەمەنی مندان، شێوازی جلوبەرگی خۆمان نەگۆڕیوە و بەردەوامین لە پۆشینی".\nكافییە، باس لە ژیانی ڕابردوو و ئێستای خۆیان دەکات و دەڵێت:"ژیانمان لە ڕابردوودا زۆر ناڕەحەتی تیادا بوو، هەر لە ئاژەڵداری، بەخێوكردنی منداڵ، كشتوكاڵكردن و هاوكاریكردنی پیاوان لە ئیش و كارەكانی ڕۆژانەدا، هەروەها جلوبەرگ و خۆراكی ڕۆژانەشمان دابین دەكرد و پشتمان بە خۆمان دەبەست، بەڵام ئێستا ژنان لەگەڵ ئەوەی لە ژیانێكی خۆشتردان و بەرهەمی دەستییان كەمە و دووریش كەوتوونەتەوە لە پۆشینی جلی كوردی و دروستكردنی بەرهەمە خۆماڵییەكان، بۆیە دەبێت ژنان دووبارە كار بۆ زیندوو كردنەوەی كەلتوری كوردی بكەن".


حكومەت ناتوانێت لەسەر بەردی ڕەق خەڵك بژیەنێت |\nHome ڕاپۆرت حكومەت ناتوانێت لەسەر بەردی ڕەق خەڵك بژیەنێت\nبەردی هەرێم یەك ترلیۆن و 500 ملیار دینار لە قاسەی بەغدا دەردەهێنێت\nزیاتر لە 35 كارگەی بەردهاڕین لە هەرێمی كوردستان كار دەكەن و سەرچاوەی بەردەكانیش هەر لە هەرێمن، 95%ی بەرهەمی بەردیش بە قەبارەی 10 ملیۆن تۆن ساڵانە ڕەوانەی عێراق دەكرێت، كە داهاتی یەك ترلیۆن و 500 ملیار دینار بۆ هەرێم دەهێنێت کە دەکاتە یەک ملیار دۆلار، بەڵام حكومەت پشتیوانیی كارگەكان ناكات و نیوەیان داخراون.\nحكومەتی هەرێم وەك پێویست نەیتوانیوە پەرەو گەشەی پیشەسازی بە سەرچاوەی بەردە بەنرخەكان بدات و وەك لایەنی پیشەساز سوود لە داهاتەكەی وەربگرێت، بۆیە لە كۆی 40 كارگە تەنیا 20 كارگەیان كار دەكەن و ئەوانی دیكە لە كار كەوتوون.\nشەماڵ حەمە كەریم، خاوەنی كارگەی كارۆز لە سنووری دەربەندیخان بۆ ״ئاژانس״ دەڵێت: ״لە ناوچە جیاجیاكانی هەرێمەوە بەردمان بۆ دێت، لێرە هەندێكیان دەهاڕین و دەیكەین بە (فلەر) واتە وردی دەكەین و ڕەوانەی بەغدای دەكەین، ئەمە بۆ ناو قیر بە كار دەهێنرێت و ئەوەش بە 5 كرێكاری كارگەكە دەكرێت.״\n״هەندێك لە بەردەكان بە ستاندارد دادەتاشرێن بۆ كاشی و پایە و دیوار، ٩٩%ی بەرهەم ڕەوانەی عێراق دەكەین، چونكە هیچ كارگەیەك یان ئامێرێك لە هەرێمی كوردستان نییە سوودی لێ وەربگرن بۆ پیشەسازی״، شەماڵ حەمە كەریم وای وت.\nئەو بەردانەی لە كوردستاندا هەن ڕەنگیان جیاوازە كە زیاتریان (سوور، شین، سەوز، ڕەش) سەرچاوەیان سنووری پێنجوێن سەیدسادق و قەرەداغە، بەردی زەردیش لە هەولێر هەیە.\nبە پێی ئامارێك كە ״ئاژانس״ لە میانی بەدواداچووندا دەستی كەوتووە، مانگانە نزیكەی 900 هەزار تۆن بەرد لە هەرێمەوە ڕەوانەی شارەكانی عێراق دەكرێت، هەناردەی ساڵانەی كارگەكانی بەردتاشین و بەردبڕینی هەرێم ساڵانە نزیكەی 10 ملیۆن تۆنە.\nعەتا عومەر، خاوەنی یەكێك لە كارگەكانی بەرد لە پیشەسازیی سلێمانی بۆ ״ئاژانس״ دەڵێت: ״ئێستاش نرخی تۆنێك كە بە عێراق دەفرۆشرێت 120 بۆ 150 هەزار دینارە بە پێی جۆری بەردەكان.״\nبەو پێیە ساڵانە كە 10 ملیۆن تۆن بەرد بە عێراق دەفرۆشرێت بەهاكەی دەگاتە 1 ترلیۆن و 200 ملیار دینار بۆ 1 ترلیۆن و 500 ملیار دینار بۆ یەك ساڵ و مانگانەش دەكاتە 100 ملیار دینار.\n״حكومەت پشتیوانیی ئەم پیشەسازییە ناكات و ئەگەر حكومەتی باش هەبوایە ئەوا وەك نەوت سوودی لە بەردەكانی كوردستان وەردەگرت״، عەتا عومەر وای وت.\nدەرهێنانی بەرد لە كانەكان بە شۆفڵ و حەفارە دەبێت، دواتر دەگوازرێنەوە بۆ كارگەكان و ئەوەی بۆ هاڕین بگونجێت جیا دەكرێتەوە، ئەوەی بۆ داتاشین بێت، بە شێوەیەكی ستاندارد كاری لەسەر دەكرێت و هەر كارگەیەكیش ڕۆژانە نزیكەی 5 كرێكار بۆ ماوەی 7-8 سەعات كار دەكەن.\nمحەمەد جەبار، بەڕێوەبەری گشتیی گەشەپێدانی پیشەسازیی سلێمانی بۆ ״ئاژانس״ وتی: ״لە سنووری پارێزگای سلێمانی نزیكەی 40 كارگەی هاڕینی بەرد هەبوو، بەڵام ئێستا 20 كارگەیان كار دەكەن، نزیكەی 5 كارگەی داتاشینی بەردیش لە كاردان، ساڵانە لە سنووری پارێزگای سلێمانی نزیكەی 6 بۆ 7 ملیۆن تۆن بەرد ڕەوانەی شارەكانی عێراق دەكرێت.״\n״ئەو بەردانەی لە هەورامان و پێنجوێن و قەردەداغ و هەولێر دەردەهێندرێن، بۆ كاری پیشەسازی ڕەوانەی عێراق دەكرێن״، جەبار وای وت.\nبە پێی ئامارێك كە دەست ״ئاژانس״ كەوتووە، 35 كارگە لە هەرێم هەن كە كاریان هاڕین و بڕینی بەردە، كە 15 كارگەیان لە سنووری پارێزگای هەولێرن و ئەوانیتریش لە دەرەبەندیخانن.\nسوبحی محەمەد، وتەبێژی وەزارەتی بازرگانی و پیشەسازیی حكومەتی هەرێم بۆ ״ئاژانس״ دەڵێت: ״ڕۆژانە چەندین تۆن بەردی جۆراوجۆر ڕەوانەی شارەكانی عێراق دەكرێت بۆ پیشەسازی بە تایبەت درووستكردنی كاشی و كەرەستەی بیناسازی.״\nبە پێی بەدواداچوون و توێژینەوەكان، باشترین بەرد لە هەرێمی كوردستاندا هەیە، كە بۆ پیشەسازییەكانی فلەر و كاشی بە كار دەهێندرێن.\n״تا ئێستا حكومەتی هەرێم كاری نەكردووە لەسەر دەرهێنانی ئەو بەردانە و دامەزراندنی كارگەیەك و هێنانی ئامێری تایبەت بە پیشەسازیی هەمەجۆر تاوەكو بۆ پێداویستیی ناوخۆییش سوودیان لێ وەربگیرێت، هیچ كارگەیەكمان نییە، حكومەت تاكو ئێستا گرنگیی بەو سامانە سروشتییە نەداوە.״ وتەبێژی بازرگانی و پیشەسازی وا دەڵێت.\nكوردستان پێویستی بە ڕووپێوییەكی ورد و زانستییە بۆ خەمڵاندنی بەرد و جۆرەكانی دیكەی، بەڵام تا ئێستا ئەو كارە نەكراوە لە لایەن وەزارەتی پیشەسازیی هەرێمەوە، وتەبێژی وەزارەتی پیشەسازیش ئەوەی دووپات كردەوە كە ڕووپێویی لەوجۆرە نەكراوە.\nمحەمەد ئەحمەد، پسپۆڕی جیۆلۆجی بۆ ״ئاژانس״ وتی: ״دەرهێنانی بەرد و كانزاكانی تر لە هەرێم داهاتێكی خەیاڵییان دەبێت، چونكە هەڵكەوتەی جوگرافیی هەرێم زۆبەی شاخە و ئەو شاخانەش دەیان جۆر لەو كانزایانەیان لە خۆ گرتووە.״\n״تا ئێستا نەخشەیەكی ورد نییە كە بڕ و جۆری ئەو كانزا و ماددە خاوانەی هەرێم دیاری بكات، تەنها سوود لە نەوت وەرگیراوە، و ئەوانی دیكە فەرامۆش كراون״، ئەو پسپۆڕەی جیۆلۆجی وای وت.


ڕەوت و قۆناغەکانی چیرۆکی کوردی لە ڕۆژهەڵاتی کوردستان … کاوان محەمەدپوور – Dengekan\nbyzahid rozhin\tMay 3, 2018\tGeneral, Literature, Slider\nبێ‌گومان یەکێک لە دژوارترین تەوەرەکانی ئەدەبیاتی کوردی، باسکردن لە ئەدەبی گێڕانەوەیی یا هەمان “ئەدەبیاتی داستانی”یە. ئەم دژواریە بەتایبەت لە ناو ئەدەبیاتی داستانی کوردستانی ئێران زیاتر زەق دەبێتەوە. ڕەنگە هۆی ئەم دژواریەش بگەڕەتێەوە ئەوەی کە بەداخەوە تا ئەمڕۆکە کتێب یان توێژینەوەیەکی شیاومان لەسەر ئەم بەشەی ئەدەبیات نەبوو و تەنانەت مێژووی ئاسایی ئەم ڕەوتە ئەدەبییەش پێناسە نەکراوە، دووهەم، لە ساڵانی پێشوودا بەشێک لە کتێبە داستانییەکانی نووسەرانی رۆژهەڵات، لەو دیوی کوردستان چاپ دەبوون و زۆر بە دەگمەن بەدەستی خوێنەری ناو ئێرانەوە دەگەیشتن. هەر بۆیە بەشیک لەو کتێبانە ئێستاکەش لەناو خەڵک نەناسراون. سێهەم، گوتاری زاڵی رۆشنبیری کوردی بە گشتی و بەتایبەت ئەدەبیاتی کوردی هەمیشە گوتارێکی “شیعری” بووە، ئەم گوتارە دەرفەتی خۆدەرخستنی بە “نەسر” و بەتایبەت ئەدەبی داستانی نەداوە، دیارە گوتاری زاڵ هەمیشە بێ ئەوەی بە شێوەی ئاسایی هەستی پێبکرێت، خۆی مانا و ڕەوتی فیکری بە شێوەی هێژمۆنی لەسەر نووسەر و خوێنەرەکانی دەسەپێنێت، ئەوەی کە ئەم گوتارە لە مێژووی ئەدەبی کورد-دا بوونی هەیە جیگەی ڕەخنە نییە!. بەڵام نەبوونی هیچ دیالەکتیکێک لە گوتارگەلی جیاواز و بەردەوام بوونی گوتاری شێعری لە گشت ئاسە ڕۆشنبیریەکانی کورد خۆی لە خۆیدا جێگەی ڕامان و سرنجی تایبەتە-ئەم باسە بۆ دەرفەتێکی تر دەگوازمەوە-.\nبەڵام لەمەڕ ئەدەبی داستانی کوردستانی ئێران، ئەتوانین لە چەند ڕوانگەوە پێناسەیەک بۆ پۆلێنکردنی ئەم ڕەوتە بکەین، وەکوو باس کردن لە شێوەی بەکارهێنانی تەکنیک‌گەلی گێڕانەوە و پەرژانەسەر زانستی گێڕانەوەناسیی (Narratology)، یان باسێک لەسەر نیشانەناسیی گێڕانەوەی ( Semiotics Narrative) و هێنانە ئارای بابەتی مۆدێلی گێڕانەوە و پلۆت (Plot) (گەڵاڵە)، بێ گومان ئەم پێناسانە زۆرن و بەپێی مێتۆد و قوتابخانەی زانستی جیاوازن.\nمن لەو وتارەدا، بەکورتی لە ڕوانگەی “کۆمەڵناسیی ئەدبی”یەوە و بە گریمانەی (لوسین گۆڵدمەن) ( Lucien Goldmann) سێ قۆناغ بۆ چیرۆکی کوردی لە رۆژهەڵاتی کوردستان پێناسە دەکەم. دیارە گۆڵدمەن وەکوو مارکسیستێک، ئەدەبیات لەمەڕ شێوەی هەڵسووکەوت و کاریگەریەکانی کاپیتالیزم ئەخوێنێتەوە، لە گریمانەی گۆڵدمەن خاڵی بەرچاو شوناس و کەسیەتی (کاراکتێر)ە. هەڵبەت بەر لەوەی باسی ئەم سێ قۆناغە بکەم، دەبێت ئاماژەیەک بەوە بدەم کە گریمانەکەی گۆڵدمەن بەشێوەی ڕێک و بێ دەستکاری ئەم مێژوویە پیناسە ناکات.\nئەمەش کێشەیەکە کە گشت ڕوانگە و گریمانەی زانستی مرۆیی رۆژئاوایی بۆ ئێمەی ڕۆژهەڵاتی-رۆژهەڵاتی جیهان- دەگرێتەوە، ئەم تەوەرە، باسێکی درێژخایەنە لەسەر فەلسفەی مێتۆد(Philosophical methodology) و فەلسەفەی گریمانەیی(Theoretical philosophy)زانست، کە دەێتەوە سەر ئەو گرفتە کە گشت گریمانەکانی ئەدەبی رۆژناوا پاڵپشتی مێژوویی لەسەر ڕەوتی ئەدەبیی خۆیانەوە هەیە، واتە ئەگەر فڵانە بیرمەند گریمانەیەک دەردەبرێت جیا لە پاڵپشتی زانستی و فەلسەفی، پاڵپشتێکی تری هەیە کە لەسەر مێژووی ئەدەبی و ئەزموونەکانی ئەدەبی خۆیانەوە زەق دەبێتەوە. ئێمەش ڕەنگە بتوانین بەتایبەت لە مۆدێلی گێڕانەوەدا و چۆنیەتی نواندنی پلۆت و چۆنیەتی فەزاسازی و بەکارهێنانی تەکنیکەکانی گێڕانەوە وەها گریمانەیەک تایبەت بەخۆمان پێک بێنین، هەڵبەت کارێکی زۆر ئەستمە و پێویستی بە ئارشیڤ سازی و مێژوونووسینەوە هەیە و دەبێت چەندین توێژەر و ئاکادێمیای لە پشت بێت.\nبەگشتی دەتوانین ڕەوتی چیرۆکی کوردی لە رۆژهەڵاتی کوردستاندا بە سێ قۆناغ دابەش بکەین، هەڵبەت ئەگەر زیاتر ورد ببینەوە، ئەم قۆناغانە – بەتایبەت لەم ساڵانەی دواییدا -هەرکامە بۆخۆیان بە چەند بەش پۆلێن دەکرێن، نابێت لەیادمان بەچێت کە چیرۆک پرۆژەیەکی ناتەواوە و لە هەر سەردەمانێک خۆی بە شێوەیەک بەرهەم دێنێ، بۆیە لەم پۆلێنکردنەدا لەگەڵ چیرۆک و ڕۆمانگەلێک بەرەوڕوو دەبینەوە کە ڕەنگە بەپێی ساڵی نووسینیان لە ڕیزی دەستە و قۆناغی دووەم یان سێیەمدا بن، بەڵام لەڕووی پێکهاتەی گێڕانەوەیی و زمان و ناوەرۆکی چیرۆک، بکەونەوە قۆناغی پێش، یان دوای خۆی.\nقۆناغی یەکەم: ریالیسمی کۆمەڵایەتی\nلوسین گۆڵدمەن بۆ ئەدەبی رۆژئاوا-هەڵبەت تا سەردەمانی خۆی- سێ قۆناغ پێناسە دەکا. گشت ئەم سێ قۆناغە لەمەڕ چەمکەکانی کاپیتالیزم و هەڵسووکەوتی ئابووری ئەو و کاریگەری ئابووری سیستەمی سەرمایەداری لەسەر مێشکی مرۆڤ دەگرێتەوە. گۆڵدمەن پێیوایە سەردەمی یەکەمی سەرمایەداری، ئابوورێک پێک دێنێت کە مرۆڤ بۆلای تاکەکەسی و (فەردییەت) ئەبات. شێوەی خۆجێی ئابووری و ئابووری ئازاد، کاریگەری حکوومەت کەمڕەنگ دەکاتەوە و ئیتر مرۆڤ خۆی وەک تاکێکی کۆمەڵایەتی لەگەڵ کێشە کۆمەڵایەتییەکان و بەتایبەت ئابوور بەرەوروو دەبێتەوە. وەها چەشنێک لە کارکردی سەرمایەداری، مرۆڤێک پێک دێنێت کە هەست دەکات ئیتر تەنیا و تەنیا خۆیەتی و دەبێت خۆی خۆی رزگار بکا، واتە هیچ خوایەک و هیچ حکوومەتێک نییە کە رزگاری بکات. بۆیە کاراکتێرێک کە لە ئەدەبیات بەرهەم دێت، کەسایەتییەکە بە کێشەگەلی تاکەکەسی و ئەم کێشانەش گشتیان لە ناو کۆمەڵگادا دەبینێتەوە و لە هەوڵی وڵام دانەوە یان چارەسەریان دێت. لێڕەدایە کە بە پێناسەی گۆڵدمەن، “مرۆڤی خاوەن کێشە”(Problematic Human) خۆ دەنوێنێت. مرۆڤێک کە کێشەی هەیە و لە حەولی چارەیەک بۆ کێشەکانییەتی. گۆڵدمەن دەڵێت: “ئەم کاراکتێرە/مرۆڤە، دەستپێکی ژانرێکی مۆدێڕن بە ناوی ڕۆمانە”. فەزایی وەها چیرۆکێک، چەشنێکە لە ریالیسمی کۆمەڵایەتی (Social realism). لە ئەدەبی جیهانی‌دا ڕۆمانەکانی باڵزاک و تۆلۆستۆی و… لەم خانەیەدا جێدەگرن.\nبەم پێیە، قۆناغی یەکەمی چیرۆکی کوردی لە ئێران. لە ساڵی 1320ی هەتاوی (1942ی زایینی)یەوە تا ساڵی 1372ی هەتاوی (1993ی زایینی) دەگرێتەوە، واتە قۆناغی دامەزراندن. جێگەی ئاماژەیە کە لە مێژووی ئەدەبی جیهانیدا، ڕۆمان پێش کورتە چیرۆک سەرهەڵدەدات بەڵام لە مێژووی ئەدەبی کوردی-لە گشت ناوچەکانی- ئەم ڕەوتە بەپێچەوانەیە. هۆی بە پێچەوانەبوونی ڕەنگە لایەنی زۆر بگرێتەوە کە لەم وتارەدا دەرفەتی باسکردنی نییە.\nقۆناغی یەکەمی چیرۆکی رۆژهەڵات بە نووسینی کورتە چیرۆکی (پێکەنینی گەدا)ی حەسەن قزڵجی دەست پێدەکات، لەم قۆناغەدا کەمترین چیرۆکی کوردی تێدا دەنووسرێت. لە پاش نووسینی (پێکەنینی گەدا) و بڵاوبوونەوەی لە یەکێک لە گۆڤارەکانی ئەو سەردەمە ئیتر تا ساڵی 1358ی هەتاوی (1980ی زایینی) هیچ چیرۆک و ڕۆمانی بڵاوکراوەمان نییە. هەڵبەت لە دوای ڕووخانی کۆماری کوردستان، ڕحیم قازی لە دەرەوەی وڵات یەکەمین ڕۆمانی کوردیی ڕۆژهەڵاتی کوردستان بە ناوی (پێشمەرگە) دەنووسێت و ساڵی 1339ی هەتاوی (1961ی زایینی) بڵاوی دەکاتەوە، ئیتر جیاواز لەم دوو کارە، هیچ کارێکمان نییە و بێدەنگییەکی سارد و سڕ بەسەر فەزای چیرۆکی کوردیدا سێبەر دەکێشێت، ئەم بێدەنگییە لە ساڵی 1358ی هەتاوی (1980ی زایینی) بە نووسینی کۆمەڵە چیرۆکی (ئاشەوان)ی مستەفا ئیلخانی‌زادە و دواتر نۆڤێلێتی تەنزی (باقەبێن)ی ئەحمەد قازی لە ساڵی 1360ی هەتاوی (1981ی زایینی) و، (بووکی گۆڕستانی کۆن)ی مەلا کەریم ڕاوچی لە ساڵی 1368ی هەتاوی (1989ی زایینی) دەشکێت، بەڵام هیچ یەک لەم چیرۆکانە ئەوەندە ئاستی پێکهاتەی داستانی و گێڕانەوەیان لەسەرێ نییە کە وەکوو دەقێکی شیاوی چیرۆک چاو لێبکرێن و کەموکۆڕیی بنەڕەتیان تێدایە، واتە هیچکام لەو سێ کارە نەیانتوانی لێهاتوویی حەسەن قزڵجی لە گێرانەوەدا بقۆزنەوە سەر چیرۆکی خۆیان و لانیکەم بتوانن لە ئەزموونی قزڵجی، یان تەنانەت ڕەحیم قازی بەهرە وەربگرن. هەر لە قۆناغی یەکەمدا بەشێکمان هەیە کە وا باشە ناوی بنێینە بەشی دووەمی قۆناغی یەکەم، ئەویش لەبەر بڵاوبوونەوەی ڕۆمانی (هاوارەبەرە)ی (فەتاح ئەمیری)یە لە ساڵی 1369ی هەتاوی (1991ی زایینی). ئەم ڕۆمانە بە بەراوردی سێ کاری پێشوو پێکهاتەی داستانی شیاوتری هەیە و هۆمێدمان پێ دەدات کە توانستەکانی چیرۆکی خۆمان دەربخەیەن. فەتاح ئەمیری دواتر لە ساڵی 1372ی هەتاوی (1993ی زایینی) ڕۆمانی (میرزا)ی لە درێژەی هاوارەبەرەدا دەنووسێت. دەتوانین تەوابوونی ئەم قۆناغە بە نووسینی ئەم ڕۆمانە ناوزەد بکەین.\nقۆناغی دووهەم: چیرۆکی مۆدێڕنیستی\nقۆناغی دووهەمی ئەدەبی لە ڕوانگەی گۆڵدمەن، هەڵگری چەشنێکی تر لە پێناسەی کاراکتێرە. سیستەمی کاپیتالیزم لە قۆناغی دووهەمی خۆیدا شێوەی کارکردی ئابووریەکەی لەسەر تاکەکەسی زەق نابێتەوە و چەشنێک لە تایبەتمەندی دەگرێتە بەر، واتە ئابوورێک کە تایبەت کراوەتەوە بە گرووپ یان برەندێکی(Brand) تایبەتەوە، ئیتر لە سیستەمی ئابووری ئەم قۆناغەدا، تۆ تاک نابینی، بەڵکوو لەگەڵ هەژمارەیەک ناو و گرووپ و برەندی ئابووری بەرەورووی، هەر بۆیە کاراکتێرێک کە لە چیرۆکی ئەو سەردەمەدا دەخوڵقێت بە ڕوانگەی گۆڵدمەن، وەک ئەوە دەچێت کە لە چارەسەری کێشەکانی کۆمەڵگا ناهۆمێد بووە و نازانێت هۆی کێشەکان چین تا بە شوێنیان کەوێت و چارەیان بکات- چوون سیستەمی ئابووری برەند، گشت چەمکەکان دادەبۆشێت-، چەشنێک لە سەرگەردانی و نیگەرانی بە هۆی نەناسینی “هۆی کێشەکان” لە دەروونی ئەم کاراکتێر/مرۆڤە پێک‌دێت، بۆیە زیاتر لەوەی باسی کۆمەڵگا بکا، باس لە دەروونی خۆی دەکا، وەک ئەوەی کێشە و قەیرانەکە لە ناو خۆیدا بێت.\nبە وتەی گۆڵدمەن لێڕەدا چیرۆکی (دەروونناسانە) دێتە ئاراوە، چیرۆکێک کە کاراکتێرەکانی سەرقاڵی یەکجار زۆریان لەگەڵ دەروونی خۆیانە و کەمتر وەهایە باسی جیهانی دەرەوە بکەن یان ئەگەر باسیشی بکەن، جیهانێکی تاریک و ڵێڵە و هەمیشە خەریکی ڕا کردن و دروو کەوتنەوە لەم جیهانەن. بۆیە زیاتر (مۆنۆلۆگ) ئەبیندرێت، فەزاسازی ئەم چەشنە چیرۆکە، فەزای سارد و سڕ و لێڵ و نامۆیە. ئەمە لایەنێک لە (چیرۆکی مۆدێڕنیستی)یە، واتە هاوتەریب لەگەڵ تاکبوون و خاوەن کێشە بوون-کە خسڵەتی بنەڕەتی چیرۆکە-لایەنێکی دەرووناسانەش بۆ کاراکتێر دێتە ئاراوە. ئەم چەشنە کەسایەتییە، لە قۆناغی دووهەمی چیرۆکی رۆژهەڵات‌دا بەدی دەکرێت. -هەڵبەت تەواو کۆ و گشت چیرۆکنووسەکان ناگرێتەوە، لەسەرەتا باسم کرد ڕەنگە گریمانەکەی گۆڵدمەن تەواو کۆ بۆ پێناسە کردنی چیرۆکی کوردی نەبێت بەڵام لایەنێکی زۆرمان بۆ روون دەکاتەوە-.\nقۆناغی دووهەم لە ساڵی 1372ی هەتاوی (1393ی زایینی)ییەوە دەست پێدەکا و تا ناوەڕاستەکانی دەیەی 80ی هەتاوی سەرەتای 2000ی زایینی درێژەی هەیە، دەتوانین دەسپێکی ئەم قۆناغە بە بڵاوبوونەوەی کۆمەڵە چیرۆکی (زریکە)ی عەتا نەهایی ناودێر بکەین. عەتا نەهایی لەم کۆمەڵە چیرۆکە و دواتر کۆمەڵە چیرۆکی (تەنگانە)دا هەوڵی داوە لە فەزا و پێکهاتەی ساکاری قۆناغی یەکەم دەرباز بێت و شێوەیەکی نوێ لە گێڕانەوەی چیرۆکی کوردی لە ڕۆژهەڵاتی کوردستان دەستەبەر بکا، ئەم چیرۆکانەی عەتا نەهایی کە بە چەشنێک کاریگەریی ئەدەبی فارس، بەتایبەت (هووشەنگ گۆڵشیری)یان پێوە دیارە، بووژانەوەی چیرۆکی رۆژهەڵات لەو سەردەمەدایە. هەر لە قۆناغی دووەمدا، دوو ڕووداوی بەرچاومان هەیە کە جێگەی خۆیەتی باسی لێوە بکرێت.\nیەکیان دەگەڕێتەوە ساڵی 1375ی هەتاوی (1996ی زایینی) لە شاری بۆکان، دەستەیەکی پێنج کەسی لە چیرۆکنووسانی گەنج، کە ئەزموونی خوێندنەوەی چیرۆکی مۆدێرنیستییان هەبوو و لەگەڵ شێوازی چیرۆکنووسی جیهانی تاڕادەیەک ئاشنا بوون، کۆرێک پێکدێنن بەناوی (کۆڕی خۆر)، ئەم پێنج کەسە لە هەوڵی نوێکردنەوەی چیرۆک و دەربازبوون لە شێوە گێڕانەوەکانی قۆناغی یەکەم دان. ئەم پێنج کەسە کە هەموویان ئەزموونی چیرۆکنووسییان هەبوو، بریتین لە “بریا کاکەسووری، حەمەدئەمین شامحەمەدی، عەلی غوڵامعەلی، ڕەحیم عەبدولڕەحیم‌زادە و سولەیمان عەبدولڕەحیم‌زادە”. کۆڕی خۆر، دوو بوڵتێن لە چیرۆکی، نووسەرانی نوێ بڵاودەکەنەوە و لەسەر باسکردن لە چیرۆکی کوردی بەردەوام دەبن. بریا کاکەسووری یەکێک لە ئەندامانی سەرەکیی ئەم کۆڕە ساڵی 1377ی هەتاوی (1998ی زایینی) کۆمەڵە چیرۆکی (سیاسووت) بڵاودەکاتەوە، حەمەدئەمین شامحەمەدی هەر ئەو ساڵە کۆمەڵە چیرۆکی (قەڵا) بڵاودەکاتەوە و کۆمەڵە چیرۆکی (چارەنووسی تاپۆکان)ی سولەیمان عەبدولڕەحیم‌زادەش هەر لەم خانەدا جێگە دەگرێت. بەگشتی فەزای نووسینی ئەو دەستەیە فەزایەکە کە دێتە ژێرخانەی چیرۆکی مۆدێڕنیستی. پێکهاتە و فۆرمی پێچەڵاوپێچەڵ، سەرەکی بوونی مۆنۆلۆگ بە جێگەی دیاڵۆگ، وەسفی دەروونناسیی کەسایەتییەکان، وەسفی زۆریی فەزای داستان و ڕەخنە لە جیهانی بێ مانا و هەوڵێک بۆ دۆزینەوەی مانا، تێمی سەرەکیی فۆرم و پێکهاتەی ئەم چەشنە چیرۆکانە بوو. کاریگەریی کەسانێک وەکوو سادق هیدایەت، کافکا، سارتەر و سامۆئێل بێکێت بەسەر نووسراوەکانی ئەم دەستەیەوە دیارە.\nڕووداوی دووەمی قۆناغی دووەم دەگەڕێتەوە بۆ ساڵی 1377ی هەتاوی (1998ی زایینی) کە کۆمەڵە چیرۆکی (مزگێنی)ی محەمەد ڕەمەزانی بڵاو دەبێتەوە. تەکنێکی نووسین و پێکهاتە و ڕاوێژی کاراکتێرەکانی ڕەمەزانی، چەشنێکی تایبەتە و لەسەر بەشێک لە چیرۆکنووسانی گەنجی ئەو سەردەمە کاریگەریی هەبوو. محەمەد ڕەمەزانی کە بەداخەوه جیا لەم کۆمەڵە چیرۆکە کاری تری بڵاو نەکردوە، یەکێک لە باشترین چیرۆکنووسانی ئێمە بوو کە ئێستا دەستی کێشاوەتەوە و زیاتر سەرقاڵی کاری وەرگێڕانە. ئەگەر فەتاح ئەمیری لە قۆناغی یەکەمدا لەژێر کاریگەریی ئەدەبیاتی (دەوڵەت ئابادی)دا بوو و عەتا نەهایی لە کۆمەڵە چیرۆکی (تەنگانە)دا لەژێر کاریگەریی گۆڵشیری، ئەوە محەمەد ڕەمەزانی لە (مزگێنی)دا هەوڵی سەربەخۆیی زیاتر دەدا کە لەم کاریگەرییەی چیرۆکی فارس کە ساڵانێک بوو لەگەڵمان بوو دەرباز بێت، بۆیە زیاتر پێکهاتە و فۆرمی نووسراوەکانی ڕەمەزانی بە چیرۆکی بیانی نزیکترە تا چیرۆکی فارسی. لە ناوەرۆکیشدا هەوڵی ئەوەی داوە مۆرکی کوردیی پێوە دیار بێت.\nقۆناغی دووەم بەدڵخۆشییەوە بەرهەمی زۆری تێدا چاپ بوو و ئیتر ئەو وەستان و بێدەنگییەی قۆناغی یەکەم بۆ هەمیشە نەما. هەر لەم قۆناغەدا، ناسر وەحیدی لە پێشدا ساڵی 1374ی هەتاوی (1995ی زایینی) کۆمەڵە چیرۆکی (خەوەڕاو) بڵاو دەکاتەوە و پاشان کۆمەڵە چیرۆکی (هاوار) و (خەونەکانی ئیقلیمی با) لە ساڵی 1376ی هەتاوی (1997ی زایینی)، دەنووسێت. ڕۆمانی (شاربەدەر)ی حسێن شێربەگی لە ساڵی 1377ی هەتاوی (1998ی زایینی) بڵاو دەبێتەوە و دوو ڕۆمانی (بڵیند و نەوی) خاتوو نەسرین جەعفەری و (هەزار ئەشکەوتی) عومەر مەولوودی لەو ساڵەدا چاپ دەبن. هەڵبەت ئەم دوو ڕۆمانە-(بڵیند و نەوی) و (هەزار ئەشکەوتی)- هەرچەند بەپێی ساڵی چاپ لەناو قۆناغی دووەم دان، بەڵام لەڕووی پێکهاتە و دەربڕینەوە زیاتر لە چوارچێوە و تایبەتمەندیی ڕۆمانی قۆناغی یەکەمدا پۆلێن دەکرێن. دەبێت ئاماژە بکەم، ئەمە بە هیچ شێوەیەک بە مانای کەموکۆڕ بوون بۆ ئەم دوو بەرهەم نییە، بەڵکوو مەبەستم لە پێکهاتە و شێوە داڕژشنی فەزای ئەم دوو ڕۆمانەیە، یانی وەک کارەکانی تر کاریگەریی چیرۆکی مۆدێڕنیستییان پێوە دیار نییە.\nقۆناغی سێیەم: فرە ژانر و پێکهاتە\nقۆناغی سێیەم، کەلە ساڵی 1385ی هەتاوی (2006ی زایینی)یەوە دەستی پێکردووە تا ئێستاش بەردەوامە، لەم قۆناغەدا لەگەڵ شێوازێکی جیاواز لە پێکهاتەی گێڕانەوە و ناوەرۆک و لەحن بەرەوڕوو دەبینەوە، بەڵام بەگشتی ئەم قۆناغە لە پێکهاتەی ساکاری قۆناغی یەکەم و جیهانی تەم و لێڵی قۆناغی دووەمدا لە زۆربەری بەرهەمەکان دەرباز بووە و نووسەرەکان هەوڵی ئەوەیان داوە ئاورێکی نوێ لە سووژەکانی کۆمەڵگای کوردی بدەنەوە، هەر لەپێناو ئەم مەبەستەشدا (فرەگوتاری، کاراکتێری جیاواز لە گشت چینەکانی کۆمەڵگا و چەند ڕەهەندی خوێندنەوەمان) هەیە، بۆ نموونە هەندێ نووسەر سەرنجی تایبەتیان بە توانستە گێڕانەوەیەکانی ئەدەبی زارەکی کوردی نیشان داوە، وەکوو عەتا نەهایی لە ڕۆمانی (گوڵی شۆڕان)دا کە تێمی چیرۆکەکەی لە بەیتی (لاس و خەزاڵ) وەرگرتووە و لەناو چیرۆکێکی ئەمرۆییدا دایدەڕێژێتەوە، واتە کەڵکوەرگرتن لە فۆلکلۆری کوردی بۆ بەرهەمهێنانی چیرۆکی مۆدێڕن، یان سەید قادر هیدایەتی لە ڕاوێژی مەزهەبی و خانەقایی کە لە مەحفلی دەروێشانەی کوردیدا ئەبیسترێت، بۆ گێڕانەوەی چیرۆکی (تۆقی عەزازیل) کەڵک وەردەگرێت و لە ڕۆمانی (گابۆڕ)دا تەکنیکێکی تایبەت لە بەکارهێنانی کەرەستەی (گێڕەوە) نیشان ئەدات کە لە جێگەی خۆیدا بێ وێنەیە. جیاواز لەم بەرهەمانە ئەتوانین بە سێ کۆمەڵە چیرۆکی بریا کاکەسووری بە ناوی (تابووتی تەمەن)، (سەفەرنامەی دۆزەخ) و (مەرگەژین) ئاماژە بکەین کە لە بەرهەمە بەرچاوەکانی کورتە چیرۆکی ئێمەن لە ڕۆژهەڵاتی کوردستان. یەکێکی دیکە لە باشترین بەرهەمەکانی ئەو ساڵانەی دوای کۆمەڵە چیرۆکی (پاشای تەنیایی)یە لە نووسینی عەلی غوڵامعەلی، ئەم بەرهەمە بە باشی توانیویەتی فۆرمی کورتە چیرۆک بە پێکهاتەی بەهێز و زمانێکی سرنجڕاکێش نیشان دات. کۆمەڵە چیرۆکەکانی (پیاوێکی ریش خەنەیی) عەزیز مەحموودپووریش یەکێک لە بەرهەمە باشەکانی کورتە چیرۆکی ئێمەن لە قۆناغی سێیەمدا.\nلە قۆناغی سێیەمی ڕەوتی چیرۆکنووسیی ڕۆژهەڵاتی کوردستاندا ئەوە خاڵەی جێگەی تێرامانە، ئەوەیە کە هەمانە بە بنزاراوەیەکی تایبەت چیرۆکی نووسیوە، وەک سەراجئەددین بەناگەر، چیرۆکنووسی سنەیی لە کۆمەڵە چیرۆکی (چاوشارەکێ) و ڕۆمانی (قولولولوو)دا کە بە بنزاراوەی ئەردەڵانی دایڕشتووە. فەروخ نێعمەتپوور لە زمانێکی فەلسەفی بۆ گێڕانەوەکانی سوود وەردەگرێت، بەتایبەت لە ڕۆمانی (باڵندەی بریندار، ماسی سەرسام). یەکێکی دیکە لە ڕۆماننووسە باشەکانمان (شارام قەوامی)یە کە سێ ڕۆمانی بەناوەکانی (سوەیلا، بیربا و پاڵتاوشۆڕ)ی هەیە و کۆمەڵە چیرۆکێک بە ناوی (مێژووییترین زامی دایکم )کە لە بەرهەمەکانی پێشوویەتی، قەوامی یەکی لە باشترین نووسەرانی ڕۆژهەڵاتییە کە زانستێکی تایبەتی لەسەر پێکهاتەی چیرۆک و ڕۆمان هەیە و ئەم زانیاریەش لەسەر بەرهەمەکانی ڕەنگیداوەتەوە. کامران حامیدی لە سێ رۆمانی (زینوی بەتەم)، (گۆمی بەردەلانکێ) و (مان و نەمان) ڕەهەندەێکی جیاوازی لە ڕۆمانی مێژوویی بۆ رۆژهەڵات خوڵقاندووە، بریا کاکەسووری لە رۆمانی (چریکە و تاریکستانی ساڵە سپییەکان)دا لە تەکنیکی (مێتافیکشێن) بۆ گێڕانەوە سوودی گرتوە. مەنسوور حامیدی لە ڕۆمانی (دوورە دەراوی سوورە چۆم)دا هەوڵێکی شایانی بۆ ڕۆمانی پۆست مۆدێڕن داوە.\nلە کۆتاییدا جێگەی خۆیەتی ئاماژەیەکی گشتی بە نووسەرە گەنجەکان بکەم، کە لە ڕاستیدا دڵخۆشیی داهاتووی چیرۆکی کوردین لە ڕۆژهەڵاتی کوردستان. یەک لەو کەسانە عەلی حوسێنی لە سەقز بە ڕۆمانی (کەتنگە) و (سەفەرەکانی شەوبا)یە کە ئەم دوایین ڕۆمانەی ساڵی 1396ی هەتاوی (2017ی زایینی) بڵاو کردەوە. ڕزگار لوتفی بەرگی یەکەمی ڕۆمانی (نیشتمان) و سێ کۆمەڵە چیرۆکی تا ئێستا بڵاو کردۆتەوە. خانم شەپۆل مەجیدپوور بە کۆمەڵە چیرۆکی (ئەو نامانەی هەرگیز نەخوێندارنەوە) لە پێشدا وەکوو دەنگێکی نوێی چیرۆکنووسی ژنان خۆی ناساند و لەم دواییانەدا سێ نۆڤێڵتی لە کتێبکدا بە ناوی (حکوومەت نیزامی) و چیرۆکێکی درێژ بەناوی (ملوانکەکانی دایکم) کە چیرۆکێکە بۆ منداڵان و ڕەخنە لە تەڵاق و جیایی خێزانەکان دەگرێت، بڵاو کردۆتەوە. خانمی پەری کەریمی‌نیا یەکێ لەو نووسەرە پڕ کارانەیە کە تا ئێستاکە. ڕۆمانی (هەموو ڕێگاكان دەچنەوە قڕەجار) و سێ کۆمەڵە چیرۆکی (کێ لە من و ڤیرجینیا وۆڵف دەترسێت)، (قاوەکان خراپ سەفەر دەکەن)و ( قەست و نییەتمە هەنارێک بسمیل بکەم)ی بڵاوکردۆتەوە. سەدیق ڕەسووڵی کۆمەڵە چیرۆکی (سەیدەوان)ی لە چاپ داوە کە چیرۆکی سرنج ڕاکێشی تێدان. هێمن عەبدوڵاپوور لەو گەنجە چیرۆکنووسانەیە کە داهاتوویەکی باشی بۆ پێشبینی دەکرێت. هێمن ساڵی 1391ی هەتاوی (2012ی زایینی) کۆمەڵە چیرۆکی (دەنگە دەنگی بێدەنگی) و ساڵی 1396ی هەتاوی (2017ی زایینی) کۆمەڵە چیرۆکی (با زۆر شت لەگەڵ خۆی نابا)ی بڵاو کردۆتەوە، هیوا قارەمانی ساڵی(2017) کۆمەڵە چیرۆکێکی بەناوی (نیار)ی بڵاو کردۆتەوە، کە زمانی گێڕانەوەیەکی تایبەتی هەیە، خانم چنوور سەعیدی لە سنە دوو کۆمەڵە مینیماڵی بەناوی (هەناسەی پێخەفە داخراوەکانی ئەبەدی) و( تەنیا خەمی گوڵە مێخەکەکانمە) تا ئێستا بڵاو کردۆتەوە. خانم سارا سادق‌زادە ساڵی 1395ی هەتاوی (2016ی زایینی)، ڕۆمانی (ئاسمانێکی بێ مەودا) و کۆمەڵە چیرۆکی (ئەم چیرۆکانە زۆر ژنانەن) بڵاو کردەوە.\nبێگومان چیرۆکنووسانی‌تر هەن کە دەرفەتی ئاماژە پێدانیان لەم وتارە کورتەدا نییە و ڕەنگە شێوەیەکی تایبەتیان بۆ گێڕانەوە- لانیکەم لە چیرۆکی رۆژهەڵاتدا- پێ بێت. ڕەخنە و خوێندنەوەی چیرۆکی هەر یەک لەو نووسرانەی لەم وتارەدا باسمانکرد وتار و دەرفەتێکی تایبەتی دەوێت و ڕەنگە نەتوانین بە وردی ئاماژە بە گشت لایەن و ڕەهەندەکانی گێڕانەوەی تاکەتاکەی ئەمانە بکەین.\n*ئەم وتارە بە فارسی لە سێ ژمارەی (1142، 1144 و 1150) رۆژنامەی (قانون)ی تاران، بڵاوکراوەتەوە.\nPrevious وەرگێڕانی کتێبێک و ڕاستکردنەوەی هەڵەیەک … نوری کەریم\nNext گه‌مه‌ی كه‌ره‌كان … هه‌وڵێكی گرنگ بۆ ساده‌كردنه‌وه‌ی نمایش شكۆ عومه‌ر


بەیاننامەی وەزارەتی دەرەوەی ئێران بە بۆنەی ڕۆژی جیھانیی قودسەوە - SAHAR KURDISH (Sorani)\nبەیاننامەی وەزارەتی دەرەوەی ئێران بە بۆنەی ڕۆژی جیھانیی قودسەوە\nMay 22, 2020 10:33 Asia/Tehran\nوەزارەتی کاروباری دەرەوەی ئێران ڕایگەیاند: ڕۆژی قودس، ڕۆژی ڕەنگدانەوەی یەکگرتن و ھاوپشتیی ئوممەتی ئیسلامی لە ئاراستەی ڕزگارکرانی یەکەم ڕووگەی موسڵمانان و بەرنگار بوونەوەی مەترسیی زایونیزم و ئیستیکباری جیھانییە.\nوەزارەتی کاروباری دەرەوەی ئێران ڕۆژی پێنج شەممە بە دەرکردنی بەیاننامەیەک بە بۆنەی ڕۆژی جیھانیی قودسەوە، پێی داگرت: دوایین ھەینیی مانگی ڕەمەزانی پیرۆز، وەبیرھێنەرەوەی بۆنەیەکی گرینگی جیھانییە کە بە دەستپێشخەریی «ئیمام خومەینی» دامەزرێنەری کۆماری ئیسلامیی ئێران وەک ڕۆژی جیھانیی قودس تۆمار کرا ھەتا یەکانگیر بوون و یەکگرتنی موسڵمانانی جیھان لەمەڕ داکۆکی کردن لە خەباتی جەماوەری فەلەستین لە بەرامبەر داگیرکەرانی زایونی پبشان بدات.\nلە بەیاننامەکەی وەزارەتی دەرەوەی ئێراندا ھاتووە: شاری بەیتولموقەددەس وەک بەشێک لە سەرزەوینی فەلەستین ھەر لە سەرەتای داگیرکرانی ئەم سەرزەوینەوە لە تاڵان و بڕۆی ئاسەوارە ئیسلامی و مێژوویی و پێناسەییەکانی لە لایەن زایونییە داگیرکەرەکانەوە لە ئەماندا نەبووەو لە چوارچێوەی سیاسەتی بەجولەکەکردن دا دۆژ لەدوای ڕۆژ جێگاو گەڕەکە کۆنە ئیسلامییەکانی ئەم شارە کاول کراوەو دانیشنووانی ڕەسەنیشی ھەڵوەداو ئاوارە کراون و کۆچبەرانی زایونیی زیاتر لەم شارەدا نیشتەجێ کراون.\nوەزارەتی کاروباری دەرەوەی ئێران وێڕای پێداگرتن لە سەر بەردەوامیی سیاسەتی کۆماری ئیسلامیی ئێران لە مەڕ پشتگری کردنی خەباتی جەماوەری فەلەستین و بەرنگار بوونەوەی تاوانکاران، داوای لە تەواوی گەلانی موسڵمان و بیرئازادی جیھان کرد ھەتا بە گوشار خستنەسەر دەوڵەت و دامەزراوە فەرمی و مافەوانییە نێونەتەوەییەکان،بۆ ڕاپەڕاندنی ئەرکە یاسایی و مڕۆڤییەکانیان سەبارەت بە داکۆکی کردن لە مافی جەماوەری فەلەستین و کۆتایی ھێنان بە داگیرکاری و ڕاگرتنی دڕندەکاریی زایونییەکان ھان بدەن.\nڕۆحانی: ئێران پێشەنگی جەماوەرسالارییە لە ناوچەکەدا


دۆخی نالەباری زیندانیەكی سیاسی كوردی مانگرتوو – زاگرۆس پۆست\nماڵەوە / سیاسی / دۆخی نالەباری زیندانیەكی سیاسی كوردی مانگرتوو\nدۆخی نالەباری زیندانیەكی سیاسی كوردی مانگرتوو\nچوار شه‌ممه 24 ئه‌یلول 2014\tسیاسی, کوردستان, هەواڵ 82 جار خوێنراوه‌ته‌وه\nزیندانیەكی سیاسی كورد بە ناوی عەلیڕەزا رەسوڵی كە لە زیندانی ورمێ (دەریا) كە تووشی نەخۆشیەكی سەختی خوێنڕێژی گیرۆدە بووە و ماوەی 5 رۆژە دەستی داوەتە مانگرتن لە خواردن، لە دخێكی زۆر نالەباردا دەژیت.\nبە پێی راپۆرتی كۆمەڵەی چالاكانی مافی مرۆڤ لە ئێران، عەلیڕەزا رەسولی خەڵكی شاری مەهابادی رۆژهەڵاتی كوردستانە كە لە زیندانی دەریا لە شاری ورمێ بە تۆمەتی سیاسی راگیراوە، بە جۆرێك نەخۆشی خوێنڕێژی گیرۆدە بووە و بە هۆی بەدوادانەچوونی پزیشكی لە لایەن كاربەدەستانی زیندانەوە، ماوەی 5 رۆژە دەستی داوەتە مانگرتن لە خواردن.\nیەكێك لە ئەندامانی بنەماڵی عەلیڕەزا رەسولی رایگەیاندووە كە، ناوبراو ماوەی چەند ساڵ لەوەپێش سنگی ئێشی دەكرد، بەڵام كاربەدەستانی نێو زیندان هەر نەیانگواستەوە بۆ نەخۆشخانە و بەدواداچوونی تەندروستیان بۆ ئەنجام نەدا و ئێستاش بەوهۆیەوە دوو غودەی سەرەتانی چالاك لە سەر سنگ و باسنی سەریهەڵداوە و لە 5 رۆژ لەوەپێشەوە لەبەر ئەوەیكە بەدواداچوونی پزیشكیان بۆ ئەنجام نەداوە، دەستی داوەتە مانگرتن لە خواردن.\nعەلیڕەزا رەسوڵی بە تۆمەتی هاوكاریی لەگەڵ یەكێك لە حیزبە كوردستانیەكان بە 3 ساڵ و نیو زیندان مەحكوم كراوە، بەڵام بنەماڵەكەی باس لەوە دەكەن كە ناوبراو بە هۆی پشتیوانی كردن لە كچە سووتاوەكانی شیناوێ لە بەردەم ئیداەری پەروەردەی شاری مەهاباد لەگەڵ كۆمەڵێك خەڵكی دیكە كۆبوونەوەیەكی ناڕەزاییان بەڕێوەبرد و بەو بۆنەوە دەستبەسەر كرا و ئێستا لە بەندی 12ی زیندانی ناوەندیی شاری ورمێ كە تایبەت بە زیندانیە سیاسیەكان راگیراوە.


چەتۆ ساڵح: هیچ قسەیەکم لەسەر دەوامى فەرمانبەران نەکردوە\n05:33 - 15/09/2020\nجێگرى سەرۆکى حکومەتى هەرێم رایدەگەیەنێت، بریکارى وەزارەتى ناوخۆ وتویەتى: بە هیچ شێوەیەک هیچ لێدوانێکم لەسەر پرسی دەوامى فەرمانبەران نەداوە.\nلە رونکردنەوەیەکدا نوسینگەى جێگرى سەرۆکى ئەنجومەنى وەزیرانى هەرێم رایدەگەیەنێت، لە ماوەی رابردودا لێدوانێک بە ناوی بریکاری وەزارەتی ناوخۆ لەسەر پرسی دەوامی فەرمانبەران بڵاوکراوەتەوە، لەبەر هەستیاری دۆخەکە لێکۆڵینەوەمان لەم بابەتە کردوە و بۆمان دەرکەوتووە کە بریکاری وەزارەتی ناوخۆ، وەکو خۆشی دەڵێت؛ بە هیچ شێوەیەک هیچ لێدوانێکی نەداوە، لەسەر پرسی دەوام.\nئاماژە بەوەش دەکەن،تیمی یەکێتیی لە کابینەی نۆیە‌م پابەندە بە جێبەجێکردنی کارنامەی پەسەندکراوی کابینەی نۆیە‌می حكومە‌تی ھە‌رێم.\nبڵاوکردنەوەى ئەو رونکردنەوەیە لەکاتێکدایە، کە پێشتر حکومەتى هەرێم رایگەیاند، دەوامى فەرمانبەران لە رۆژانى یەکشەممە تا پێنجشەممە لە کاتژمێر (8:30) بۆ (3)ى پاشنیوەڕۆ دەبێت، بەڵام چەند دەزگایەکى راگەیاندنى سەر بە یەکێتى نیشتیمانى کوردستان بە ناوى چەتۆ ساڵحەوە بڵاویانکردەوە؛ "ئەو بڕیارەى حکومەت لە سنورى پارێزگاکانى سلێمانى و هەڵەبجە و ئیدارەکانى راپەڕین و گەرمیان جێبەجێ ناکرێت".\nدەقى رونکردنەوەکەى نووسینگەی جێگری سەرۆکی ئە‌نجومە‌نی وە‌زیران:\nلە ماوەی رابردوودا لێدوانێک بە ناوی بە‌ڕێز بریکاری وەزارەتی ناوخۆ لەسەر پرسی دەوامی فەرمانبەران لە هەندێک کەناڵی میدیایی بڵاوبوویە‌وە. لەبەر هەستیاری دۆخەکە لێکۆڵینەوەمان لەم بابەتە کردووە و بۆمان دەرکەوتووە کە بریکاری وەزارەتی ناوخۆ، وەکو خۆشی دەڵێت؛ بە هیچ شێوەیەک هیچ لێدوانێکی نەداوە، لەسەر پرسی دەوام.\nنووسینگەی جێگری سەرۆکی ئە‌نجومە‌نی وە‌زیران


دایە هەمین: ئێمە قوربانیمان داو جاش و موستەشارەکان ژیانیان خۆشبوو – کوردی – RojNews.News\n22/06/2020 - 7:27:37 pm\nدووشەممە, 25 ماي 2020 – 07:17 ڕۆژنیوز – محەمەد حەسەن\nدایە هەمین و هەزاران کەسی دیکە لە سەردەمی رژێمی بەعسدا وەک پێشمەرگە خەبات و تێکۆشانیان کردووە و قوربانیی زۆریان لە پێنا و کوردستانێکی ئازاددا داوە، هەرچەندە حکومەتی هەرێم تەمەنی بۆ سێ دەیە دەڕوات، بەڵام ئەوانەی قوربانیی زۆریان داوە ئێستاش بەشێوازێکی شیاو ناژین و هاوکارییان ناکرێت، وەک دایە هەمین’ی ٦٥ ساڵ بۆ رۆژنیوز دەڵێت، هەموو ژیانیان لە ناخۆشی و زۆری و زەحمەتی بەرێ کرد و ئێستاش جاش و مستەشارەکانی سەردەمی بەعس بەرهەمەکەی دەخۆن.\nهەمین قادر عەبدوڵا دانیشتووی گوندی ئەستێرۆکان لە بناری قەندیل’ـە، دەڵێت لە ساڵی ۱۹۷٦ـەوە بە بنەماڵەوە لەگەڵ پێشمەرگەدا بوون و دانەبڕاون تا ڕاپەڕینی ساڵی ۱۹۹۱، دوو کوڕی لە تەمەنی مێردمنداڵییەوە لەگەڵ خاڵۆیان پێشمەرگە بوون، خۆشی بە هەمان شێوە.\nدایە هەمین وتی: ئەرکی من هێنانی خواردن و پێداویستی بوو لە شارەوە بۆ شاخ، بۆ ئەوەی پێشمەرگە برسی نەبن، بە هەزار زۆری و زەحمەتی لە بازگەکانی ڕژێمی بەعس رزگارمان دەبوو تا دەهاتینەوە بۆ شاخ و خواردنمان بۆ پێشمەرگە دەهێنا، هێشتا یەکێتی نیشتمانی کوردستان بە باشی خۆی ڕێک نەخستبوو، مام جەلال و نەوشیروان مستەفا لە سنورەکە نەبوون، تەنها شەهید دکتۆر خالید و عەلی عەسکەری لەگەڵ شێخ حسێنی ئێزدی لە دۆڵی خانەقا، بناری قەندیل و دۆڵی شاورێ بوون و هەر کاتێک بەهۆی بۆردوومان و هێرشەکانەوە لە شوێنێک بووین، بە هۆکاری ئەوەی رژێمی بەعس لە هەموو شوێنێک پەلاماری دەداین نەمان دەتوانی بە بەردەوامی لە شوێنێک جێگیر بین.\nبرایەکی دایە هەمین یەکێکە لەو کەسانەی بوون بە قوربانیی سیاسەتی فاشیزمیی ڕژێمی بەعش، لەمبارەوە دەیگێڕێتەوە:”براکەم نەخۆش بوو بۆ چارەسەر ڕەوانەی سلێمانیان کرد، لە نەخۆشخانە بۆیان دەرکەوت کە کەسوکاری پێشمەرگەن، بۆیە دار و دەستەی ڕژێمی بەعس بردیان و تا ئێستاش چارەنووسی دیار نییە و کەس نازانی چی لێبەسەر هات!”.\nدایە هەمین وەها بەردەوامیی بە قسەکانی دەدا: بە بیرم دێت جارێکیان هێرۆخان هاتە لامان لە دۆڵی خانەقا، بە ئێمەی وت ئێوە هەمووتان کەسوکاری ئێمەن، بە منی وت تۆ بۆچی لێرەی؟ منیش وتم کەسوکارم هەموویان پێشمەرگەن و منیش لەگەڵ ئەوانم، لە وەڵامدا وتی ئەگەر کوردستان ئازاد بێت چاکەی ئێوە و پێشمەرگەمان هیچ کات لە یاد ناچێت، ئێستاش کە باشوری کوردستان لە دەستی ڕژێمی بەعس ڕزگاری بووە ئەو کەسانەی کە دڵسۆز و ماندوو بوون هیچیان بۆ نەکرا، تا ئێستا چەندین جار داوای بینینی هێرۆخان و قوباد تاڵەبانیم کردووە بۆ ئەوەی لانیکەم هاوکاریمان بکەن لە چاو ئەو خزمەتەی بنەماڵەکەی ئێمە کردوویانە، بەڵام بە داخەوە ئەو کەسانەی کە جاش و موستەشار بوون پلە و پۆستیان پێدرا و ئێستا ژیانیان سەد قات لە ئێمە خۆشترە.\nدایە هەمین بەهیوایە گەلی کورد و لایەنە سیاسییەکان یەکگرتووبن، شەڕی براکوژی نەبنێتەوە و کوردستان بەرە و ئاوەدانی بڕوات.


زانکۆی سۆران - وتاری سەرۆکی زانکۆی سۆران بۆ بەخێرهێنانی قوتابیانی تازە وەرگیراو\nوتاری سەرۆکی زانکۆی سۆران بۆ بەخێرهێنانی قوتابیانی تازە وەرگیراو\nبڵاوكراوەتەوە لە دوو شەممە, 01 تشرینی دووەم 2021 19:56\nقوتابیان و خوێندکارانی تازە وەرگیراو لە زانکۆی سۆران، ئەم کاتە و هەموو کاتێکتان باش!\nخۆم بە بەختەوەر دەزانم کە لە ڕێگەی ئەم گوتارەوە دەتوانم پیرۆزبایی گەرمی خۆمتان پێ ڕابگەیەنم بە بۆنەی وەرگیرانتان لە زانکۆی سۆران بۆ ساڵی خوێندنی ٢٠٢١-٢٠٢٢. خۆشحاڵم کە بە ناوی خۆم، ئەنجوومەنی زانکۆ و مامۆستایانی زانکۆی سۆرانەوە بە گەرمیی بەخێرهاتنتان دەکەم. لە ڕاستیشدا ناتوانم حەز و پەرۆشیی خۆم بۆ بینینی ڕوولەڕووی ئێوەی ئازیز بشارمەوە؛ هەر بۆیە لێرەوە پێتان دەڵێم کە بە تاسەوە چاوەڕێی ئەوەم تا لە نزیکەوە بە دیدارتان بگەم.\nخۆشەیستان، ڕێگە بدەن لێرەدا سوپاس و دەستخۆشیی خۆمانتان ئاراستە بکەین لە بەرامبەر هەڵبژاردنی بەشە زانستییەکانی زانکۆی سۆران بۆ خوێندنی بەرایی زانکۆ. ئەمە بۆ ئێمەی ستاف و مامۆستایانی زانکۆی سۆران واتای زۆری هەیە و لە پێش هەمووشیانەوە متمانەی ئێوەی ئازیزە بەم زانکۆ پێشەنگەی کوردستان. ئێمە، سەرەڕای دەربڕینی سوپاس و پێزانینمان، لەوەش دڵنیاتان دەکەینەوە کە بژاردەکەتان بژاردەیەکی درووست و بەجێیە. ئێوە زانکۆیەکتان هەڵبژاردووە کە قوتابی تیایدا سەنتەری چالاکی و فێربوونە. بەشە زانستییەکانی ئەم زانکۆیە لەلایەن مامۆستایان و توێژەرانی لێهاتوو و خاوەن ناوبانگیی ئەکادیمیی بەرزەوە بەڕێوە دەبرێن. لە ڕاستیدا زانکۆی سۆران ئەو ناوەندە ئەکادیمییە پێشەنگەیە کە هیچ کات لە ئەنجامدانی گۆڕانکاریی جۆریی و هەنگاونان بەرو پێش، لە شکاندنی کۆتوبەندە نەریتییەکانی خوێندن و لە تاقیکردنەوەی مۆدێلە نوێییەکانی فێربوون و فێرکردن، لە دابینکردنی باشترین توانا مرۆیی و ماددییەکان و هەروەها لە پێشکەشکردنی ئەوپەڕی خزمەتگوزارییەکان سڵ ناکاتەوە و درێغیش ناکات.\nقوتابیانی ئازیز، ئێمە هەمیشە شانازی بە دەرچووان و قوتابیانمانەوە دەکەین و هۆکاری ئەمەش ئەو نموونە جوانانەن کە قوتابیانمان لە ماوەی چوارساڵی خوێندن و ساڵانی دوای دەرچوونیان لە زانکۆ پێشکەشی زانکۆ و کۆمەڵگاکەیانی دەکەن. هەربۆیە چاویشمان لەوەیە کە ئێوەش ببنە بەشێک لەم شانازییانە و پێکەوە دەستکەوتەکان زیاتر و زیاتر بکەین. ئەوەی لە سەر شانی ئێمەیە، وەک مامۆستایان و فەرمانبەرانی زانکۆ، ئەوەیە کە تا ئەوپەڕی توانا لە خزمەت ئێوەدا بین و شەو و ڕۆژ بخەینە سەر یەک تا بتوانین دەرفەتی گونجاو و ژینگەی لەبار بۆ پێشکەوتنی ئێوەی قوتابی بڕەخسێنین. ئامانجی ئێمە ئەوەیە ڕێخۆشکەر بین و بتوانین نموونەی تاکی سەرکەوتوو، لێوەشاوە و بەرهەمهێن پێشکەش بە کۆمەڵگاکەمان بکەین. بە دڵنیاییەوە، ئەمەش پێویستیی بە کاری هاوبەش و هاوئاهەنگیی نێوان مامۆستا، قوتابی، فەرمانبەر و مەنهەجی خوێندن، لە چوارچێوەی سیستەمێکی خوێندنی درووستدا، هەیە. لێرەدا گرنگە ئەوەتان پێ ڕابگەیەنم کە ئێمە بۆ ئەمە تەواو ئامادەین و لە ڕێگەی بەسەنتەرکردنی قوتابیشەوە ڕۆڵ و دەرفەت بۆ ئێوەی ئازیزیش دەڕەخسێنین.\nلە کۆتاییشدا، دەمەوێت جارێکی دیکە پیرۆزبایی وەرگیرانتان لێ بکەم و پێتان بڵێم بەخێربێن بۆ زانکۆی سۆران، بۆ ماڵی دووەمی خۆتان. هیوای سەرکەوتنان بۆ دەخوازم، هیوادارم لە ماوەی ساڵانی خوێندندا بتوانن خەرمانی زانست و زانیاریتان پڕ بەرهەم بکەن. هیوادارم لە تەنیشت بابەتە زانستییە پەتییەکانەوە، توانا و لێهاتووییە کەسییەکانی خۆتان پەرە پێ بدەن؛ کار لە سەر کەسایەتیی خۆتان بکەن و خۆتان بۆ بوون بە سەرکردەی داهاتووی بوارە جیاوازەکان ئامادە بکەن. هەروەها هیواخوازم بە دڵێکی خۆش و دەروونێکی ئاسوودەوە دەست بە ئەزموونێکی نوێی ژیانی خۆتان بکەن. ئەزموونێک کە پڕ دەبێت لە پەیداکردنی هاوڕێی نوێ، فراوانکردنی پەیوەندییە کۆمەڵایەتی و ئەکادیمییەکان، تۆمارکردنی یادگاریی خۆش و بەسەربردنی چوار ساڵ لە تەمەنی لاویتان. لێرەدا جارێکی دیکە پێتان ڕادەگەیەنم کە ئێوەی قوتابی هەموو پشتگیرییەکی من و ستافەکەمتان دەبێت. هەروەها، لە قووڵایی دڵمەوە نزا دەکەم تا لەم ئەزموونەدا سەرکەووتوو بن.\nدوایەمین وشەکانیشم بۆ دایک و باوکانە؛ دەمەوێت لێرەدا پێتان بڵێم کە ئێمە دەستی ماندوونەناسیتان دەگوشین و دەزانین پێگەیاندنی ڕۆڵەیەک تا دەگاتە قۆناغی زانکۆ چ ئەرک و بەرپرسیارێتییەکی مەزنە. دەزانین ڕۆڵەکانتان گەورەترین و خۆشەویستترینی ئاواتەکانتانن و بەردەوامیش دڵتان لەلایانە. ئێمەش لێرەدا بەڵێنی ئەوەتان پێ دەدەین کە وەک ئەمانەت لێیان بڕوانین و هەر وەک کوڕ و کچی خۆمان مامەڵەیان لەگەڵدا بکەین. تکایە، ئێوەش لە پاڵشتییەکانتان بەردەوام بن و لە نزاکانتان بێبەشمان مەکەن.\nپ. ی. د. شێروان شەریف قورتاس\nسەرۆکی زانکۆی سۆران